भाषिक – Aapan Birgunj\nभोजपुरी में नाता आ संबोधन – गोपाल ठाकुर\nएक सवाल, अश्लीलता के खिलाप\nसिमरौनगढ़ के भाषा के अस्तित्व\nमध्यकालीन भाषा सम्बन्धी जदि काठमाण्डु में रहल मल्लकालिन साहित्य के शोध कएल जाओ त एगो बहुत बड़का राज उजागर होख’लई जउन अभी ले सब केहु से लुकावल जाईत रहलै ह। सिमरौनगढ़ से अंग्रेज़ी के प्रोफ़ेसर सुनिल मिश्र जी एगो बात पर जोर देव’लईन कि बज्जिका न त भोजपुरी है, आ न मैथिलीए। एकर सबूत […]\nभोजपुरी रत्न : भिखारी ठाकुर के संक्षिप्त परिचय\nलोक कलाकार भिखारी ठाकुर के जन्म 18 दिसम्बर 1887 में बिहार के सारण जिला के कुतुबपुर गांव में भइल रहे । अपना जनम प भिखारी ठाकुर लिखत बानी कि – बारह सौ पंचानवे जहिया , सुदी पूस पंचिमी रहे तहिया । रोज सोमार ठीक दुपहरिया, जन्म भइल ओहि घरिया ॥ अपना जीवन चरित के बारे […]\nजयन्ती विशेष : भोजपुरी के अनमोल रत्न, भोजपुरिया शेक्सपियर भिखारी ठाकुर के नमन\nवीरगंज, पुष ४ । भोजपुरी भाषा के शेक्सपियर कहल जाए वाला भिखारी ठाकुर के १३१ वां जन्म जयंती काल्हू १८ दिसम्बर के रहे । भिखारी ठाकुर के बिना भोजपुरी साहित्य अधूरा बा । माटी से जुडल ई भाषा के माटी के पहचान से जोड़े में भिखारी ठाकुर के महत्वपूर्ण योगदान बा। जवना ज़माना में हिंदी […]\nभारतीय प्रम मोदी के अभिनंदन में भोजपुरी नईखे, काहे ?\nवीरगंज, २६ बईशाख // भारतीय प्रधानमंत्री नरेंद्र दामोदरदास मोदी बईशाख २८ गते शुक्रवार के दिन नेपाल के जनकपुर आ रहल बानीं। प्रधानमंत्री मोदी के जनकपुर के जानकी मंदिर में पूजा-अर्चना के कार्यक्रम बा । एह मोका प प्रदेश-२ के समूचा जनता के साथे-साथे पूरा नेपाल में हर्षोल्लास व्याप्त बा । प्रधानमंत्री मोदी के अईला से नेपाल-भारत […]\nभाषा आ बाजार के संदर्भ में भोजपुरी\nभूमि आ भूमिपुत्र पर कब्जा करे के क्रम में सामंती साम्राज्य के विकास भइल त बाजार के खोज में पूंजीवादी साम्राज्य के विकास भइल बा । विरान लोग के शासन से मुक्ति के क्रम में बितल शताब्दी के उत्तरार्ध में अनेको उपनिवेश स्वाधीनता प्राप्त कइलख त अड़ोसी–पड़ोसी के शासन यानी आंतरिक उपनिवेश से मुक्ति के […]\nआजु के भोजपुरी गीत–संगीत के अवस्था पर एक नजर आ कईसे होई सुधार पर विचार\n-संजय संयोग मानव सभ्यता के शुरुवात के सँगे ही गीत सग्ीत के शुरुवात भइल बात के पुष्टि हमनी के इतिहास बता रहल बा । काहे कि मानव जाति के ही ना ई पृथ्वि पर रहेवाला हरेक जीव–जानवर के संगीत से लगाव रहेला, जइसे सपेरा लोग बिन बजा के कइसनो जहरिला साँप के अपना बस में […]\nभोजपुरी भाषी क्षेत्र में प्रारम्भिक शिक्षा\nहमरा लइकाइ में गाँवन में शिक्षा प्राप्त करे के खातिर कवनो नियमित आ औपचारिक व्यवस्था उपलब्ध ना रहे , ना कवनो पाठशाला, ना कवनो शिक्षक, नाही कवनो अवसर प्राप्त रहे । परिवार के नियोजन के एहतियातन ना कवनो सामग्री आ नाही कवनो उपाय उपस्थित रहला के बावजूद सब गृहस्थ के परिवार प्रायः नियोजित हीं रहे […]\nराजमोहन नेदरल्यांड के एगो भोजपुरिया आवाज\nराजमोहन एगो बहु-प्रतिभावान ब्यक्तित्व हउवे | गीतकार, गजलकार,भजन गवईया, पॉप सिंगर कम्पोजर, संगीतकार, लेखक आ कवि राजमोहन पिछ्ला ३० बरिस से एगो सर्बश्रेष्ठ सरनामी कलाकार के रूप में नेदरल्यांड आ सूरीनाम में आपन भोजपुरिया झंडा फहरावले बाड़े | सरनामी-भोजपुरी सिंगर आ कवि राजमोहन सूरीनाम, फ्रेंच गुयाना, साउथ अफ्रीका, मोरिसस, भारत आ बहुते यूरोपियन देशन में […]\nकामकाजी भाषा के बहसः भोजपुरी के सामर्थ्य\nअनेको असंतुष्टी, विरोध, आंदोलन, संघर्ष के बावजूद नेपाल के संविधान लागू होके अभीन संघीय लोकतांत्रिक गणतंत्र कार्यान्वयन हो रहल बा । संविधान के सैद्धांतिक आ व्यवहारिक दूनू पक्ष पर समर्थन आ विरोध के स्वर गुंजिए रहल बा । एकरा बावजूद जब स्थानीय तह से लेके प्रादेशिक आ संघीय संसद के चुनाव संपन्न होके सभी जगह […]\nविश्व दृष्टान्त अा मधेश में भाषा ?\nकहल जाला कि धर्म सबसे बेसि कट्टर होला, बाकिर यदि भाषिक नीति निमन से ना बनावल जाई त ऊ धर्म के भी सिवान नांघ सकता । भाषा ही के कारण विश्व में केतना देश के टुक्रा हो गइल । हमनी के परोसिया भारत आ पाकिस्तान के बटवारा के पिछे उपर से देखला पर भले […]\nभोजपुरियन के ऊपर षड़यन्त्र\nभोजपुरियन के ऊपर षड़यन्त्र – बेचु गौड़ भाषिक समूह के जनसांख्यिक आधार पर विश्व के आठवाँ स्थान पर रहल भोजपुरी आज राजनीतिक खिचातानी अउर स्वार्थ के कारण संकट में बा । १३ करोड से जादा संख्या रहल भोजपुरियन के भारतो में प्रदेश विभाजन के समय उत्तर प्रदेश अउर बिहार में बँटले के नाते भोजपुरी भाषा […]\nभाषा के मेल आ दुरदुरावल भोजपुरी\nभाषा के मेल आ दुरदुरावल भोजपुरी भारत एगो अइसन देश ह जहवा फरक फरक पहिनावा, बोलचाल, धर्म आ सोच के लोग रहेला । बाकिर ई सभन के एकेगो चीज एक जईसन बा की उ लोगन के पहिचान भारत देश से होला । केहू देवनागरी लिपि से लिखे ला आपन भारतीय होखे के पहिचान त केहू […]\nभोजपुरी भाषा के बिकास मे नया पीढ़ी के आवश्यकता : वास्तविकता अवुरी सम्भावना । भोजपुरी जागरण – १०\nभोजपुरी जागरण – १० “भोज में पूरी औरी भाषा में भोजपुरी के बाते कुछ और बा “ भोजपुरी भाषा के बिकास मे नया पीढ़ी के आवश्यकता : वास्तविकता अवुरी सम्भावना । देश बिदेश में फैलल भोजपुरी भाषा, साहित्य अवुरी भोजपुरी संस्कृति के महत्व के देख के आज भोजपुरी भाषा, साहित्य, गीत, संगीत अवुरी संस्कृति में […]\nअब चिपरी ना पाथी मुनिया ! (महिला सशक्तिकरण )\nअब चिपरी ना पाथी मुनिया ! ए माई, काल्ह से हमार इम्तिहान शुरू होता, हमार गत्ता एकदम फाट गइल बा नया कीन द। भइया त हर बेर परीक्षा खतम होत होत गत्ता चबा जाला आ तूं ओकरा के नया कीन देलू, अबकिर हमरो नया गत्ता चाहीं ना त हम स्कूल ना जायेम। एतना सुनत मुनिया […]\nभोजपुरी जागरण – ११ “ना बोलला के मतलब इनकार ना होखेला, हर नाकामयाबी के मतलब हार ना होखेला, का होगइल भोजपुरी के भाषिक दर्जा ना मिलल त, खाली दर्जा पावल ही भाषिक प्यार ना होखेला” भो जपुरी भाषा के इतिहास देखला पर ई भाषा के शुरुवात सातवा सताब्दि में शुरु भइल कुछ विज्ञलोग बतावेला । […]\nभोजपुरी लोकगायन : सामर्थ्य और चुनौतियाँ\nभोजपुरी लोकगायन : सामर्थ्य और चुनौतियाँ – गोपाल ठाकुर […]\nभोजपुरी भाषा हमार माई ह, लजाई काहे ?\nभोजपुरी भाषा हमार माई ह, लजाई काहे ? जईसन कि आदत बा, मेट्रो मे चढ़ते हम गेटके लगे कोना मे खड़ा हो गईनी । अबही कुछ देर ही भईल रहे खड़ा भईले कि बहुत धिरे से एगो आवाज कान मे पड़ल,‘नायका दवईया से बाबूजी के आराम बा नु ?’ मुड़ के देखनी त हमरा ठीक पीछे बईठल […]\nसिनेमा बिना कवन अकाज हो जाई ?\nएह सवाल के पुछे से पहिले इ पुछे के चाही कि का कहानी, लिखल, सुनावल जरूरी बा ?बा त केकरा खातिर ? लिखेवाला खातिर के पढे भ सुनेवाला खातिर ? हजारन साल पहिले राम, सीता, रावण आ लछमन के कहानी बतावल गईल । का जरूरी रहे बतावल ? अर्जुन, कृष्ण के का कहलन कुरुछेत्र […]\nभोजपुरी जागरण ६ – नेपाल के भोजपुरी अउरी अश्लीलता !\n“दोहा के रंग जम गईल भाषा भोजपुरी के संग अश्लीलता के साथ लडल जाव भोजपुरी के जंग“ नेपाल में भोजपुरी भाषा नेपाल देश के जनम के पहिले से चलल आइल बहुते पूरान भाषा ह । भोजपुरी भाषा एगो बहुते समृद्ध भाषा ह, एही के करते आज ई भाषा विश्व स्तर पर बहुते सुनदरता के साथ […]\nभोजपुरी जागरण ७ – “नेपाल के शिक्षा प्रणाली औरी भोजपुरी भाषा !”\nभोजपुरी जागरण ७ – “नेपाल के शिक्षा प्रणाली औरी भोजपुरी भाषा !” नेपाल में भोजपुरी भाषा नेपाल देश के जनम के पहिले से चलल आईल बहुते पूरान भाषा ह । भोजपुरी भाषा एगो बहुते समृद्ध भाषा ह एही के करते आज यी भाषा बिश्व स्तर पर बहुते सुनदरता के साथ करोडो जनमानस के बिच बोलल […]


एन. डी. देहाती: 2017\nएगो कविता देखल जा, केतना सधत बा आजकल की चुनाव पर-\nलाज न बा तनिको उनका, मेहरारू कù सीट आ मरद मरेंले।\nबाति कहब फरिछा, केहू का मीठ लागी केहू का मरिचा। हम जानत हई कि बाति बा निरकेवल, केहु के भतार रुठिहें केहू के देवर। नगर निकाय की चुनाव में जवन देखत हई उहे बकत हई। आरक्षन की तहत सीट भले मेहरारून खातिर रिजरब बा, असली लड़ाई त मरदे लोग लड़त हवें। मादा की सीट पर मर्द लोग माद्दा देखावत हवें। हाथ जोड़ले, दांत निपोरले सांझ -सबेरे धावत येह आरक्षन घोटू प्रतिनिधि के देख के इहे कहल जा सकेला कि मेहरारून की हक पर डाका डालेवाला हवें। जवन मेहरारू आपन हक लुटावत हई उ अपनी पद के गरिमा कहां ले बचा पइहन। संविधान की अनुच्छेद 14 से लगायत 18 तक नर-नारी के समानता के अधिकार दिहल गइल। संविधान की तिहत्तरवा आ चौहत्तरवा संशोधन अधिनियम 1993 में सरकार मेहरारू लोग के आरक्षन देके पंचायत आ नगर निकाय की महत्वपूर्ण पद पर पहुंचे के रास्ता सरल बना दिहलसि। पहिले 33 प्रतिशत आरक्षन दियाइल। बाद में आरक्षन के प्रतिशत 50 हो गइल। महिला सशक्तिकरन पर लंबा चौड़ा भाषन लोग भले झारि दे, लेकिन महिला आरक्षन के लाभ पति, पुत्र, ससुर, देवर, भतीजा अइसन रिस्तेदार ही उठावत हवें। दरअसल मेहरारू आ चना के हाल एक जेइसन बा। जेइसे मनई चभक के चना के मुंह में डार लेंले। चना हरिअर होखे चाहे पाकल। खेत में होखे चाहे खरिहान में। कच्चा होखे चाहे भुनल। कहल जाला कि भगवान की दरबार में न्याय मांगे गइल चना पर भगवान जी के भी लार चुये लागल। ठीक उहे हाल महिला लोग के बा। सीट सभासद के होखे चाहे अध्यक्ष के। फुफुती की आड़ से रिस्तेदार लोग ही लड़त बा। नाम मादा के आ मलाई नर लोग चाभत बा। छोटकी पंचाइत में मेहरारू लोग के कोटा मरद लोग पूरा कù देत बा। बड़की पंचाइत में इ सब संभव ना बा । येही से रजनेतिहा लोग लोकसभा, राज्यसभा आ विधानसभा में महिला आरक्षन ना दिहल चाहत हवें। महिला आरक्षन तबे सार्थक होई जब मेहरारू लोग में संपूर्ण नारीत्व जागी। लोहिया जी कहले रहलें- ‘शक्ति’ मौका अइला पर प्रकट होले। अब मौका त आइल बा। शक्ति के शोषण करे वाला पुरुषवादी प्रभुत्व से बची तब न आपन शक्ति देखाई।\n-नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 14 जून 2012 के अंक में प्रकाशित है


कुकर्म करे का आरोप में पीस पार्टी अध्यक्ष मोहम्मद अय्यूब गिरफ्तार – टटका खबर\nलखनऊ के मडिय़ांव थाना में दर्ज कुकर्म आ गैर इरादतन हत्या के एगो मामिला में फरार चलत पीस पार्टी अध्यक्ष आ गोरखपुर के बड़हलगंज के मशहूर सर्जन डॉ. मोहम्मद अय्यूब के आजु साँझे पुलिस गिरफ्तार करिए लिहलसि.\nसीओ अलीगंज विवेक त्रिपाठी बतवलन कि डॉ.अय्यूब के बयान दर्ज करावे का बहाने सीओ कार्यालय बोलावल गइल आ ओहिजा उनुका के गिरफ्तार क के अदालत में पेश क दीहल गइल. ओकरा बाद अदालत का आदेश से अय्यूब के जेल भेज दिआइल. सीओ के कहना बा कि कि अय्यूब प लागल कुकर्म के आरोप सही साबित भइल बा आ एही चलते ओकरा के गिरफ्तार क लीहल गइल.\nजान जाईं कि पिछला 25 फरवरी के ओह नवहिन के भाई मडियांव थाना में डॉ.अय्यूब का खिलाफ केस लिखववले रहलन कि साल 2012 के विधानसभा चुनाव में आपन प्रचार करत डॉ.अय्यूब संतकबीरनगर जिला में ओकरा घरे आइल रहलन. जब ऊ ओह नवहिन के नौकरी लगवा देबे का नाम प अपना साथे लिवले गइलन. लखनऊ के एगो नर्सिंग कॉलेज में ओकर नाम लिखवा दीहलन आ जबे लखनऊ आवत ओकरा से कुकर्म करसु आ कहसु कि बतवले त जान ले लेब. केस लिखववला से एक दिन पहिलही घरवालन का मुताबिक अस्पताल में गलत दवाई खिववला का चलते ओकर मौत हो गइल.\nलखनऊ पुलिस फरवरी 2016 से अय्यूब के कॉल रिकॉर्ड करत आइल बिया. एक साल का भीतर दूनू जने में 312 बेर बातचीत भइला के रिकार्ड बा. एहमें से 128 बेर अय्यूब फोन कइले रहलन आ 184 बेर ऊ नवहिन फोन कइलसि. कई बेर दूनू जने के लोकेशन एके साथ के मिलल रहे.\nTags: गोरखपुर, डा. अय्यूब, पीस पार्टी, बड़हलगंज


भोजपुरी कहानी: सखी | जोगीरा\nHome भोजपुरी साहित्य भोजपुरी कथा-कहानी भोजपुरी कहानी: सखी\nभोजपुरी कहानी: सखी\nखेदारू के बिआह फूला संघे बड़ी धूमधाम से भइल। बिदाई के बेरा फूला के माई-बाप, भाई-भउजाई, चाचा-चाची सभे उदास रहे। फूला के सखी चमेलियो कम उदास ना रहली, बाकिर केहू का करित, बेटी के त एक दिन बहुरिया बनहिं के परेला। फूला के अकवारी में भर के चमेली एतना लोर बहवली कि भादवो सरमा गइल। भदवारी में त बरखा के बाद आसमान साफ हो जाला, बाकिर चमेली के आँखियन से ना बरखा ओरात रहे ना बादर।\nबिदाई भइल, नवसे आ उनके घर के सभे बहुत निहाल रहे। येने कार में बहुरिया के साथे नवसे प्रेम रस में नहात रहलन, त ओने घर के मेहरारू समाज बहुरिया के इन्तजार में नाचत गावत रहे।\nबाकिर भगवान जी के मरज़ी के का कहल जा! ऊहाँ के त कुछ अउरिए मंजूर रहे! बड़ी जोर आन्ही आइल, सड़क के दूनू बगल रहे बड़े बड़े पेड़, बीचे बीचे निकसत रहे बरातिन के काफिला। अचानक एगो पेड़ गिरल, टेक्सी में बइठल खेदारू के बाबू जी घाही हो गइलन। अब का होखो सभे उनके ले के अस्पताल पहुँचल।\nडाक्टर कहलन कि “गहीर चोट लागल बा, आपरेशन करे के पड़ी कम से कम पचास हजार के इन्तजाम करीं लोगिन।”\nघरे त फूटल कउड़ी ना रहे, कहाँ से आइत पचास हजार! बड़ी घावला के बाद नेउर सेठ बियाज पर रूपया देबे के तइयार हो गइलन।\nशंकर के चीर-फार, दवा-दारू भइल, कुछ दिन में ऊ त ठीक हो गइलन। बाकिर पचास हजार के करजा कवनो रोग से कम त ना रहे। खेदारू बेचारू का करतें! किरिया खा लिहलन कि ” जबले हम करजा ना चुकाइब अपना मेहरारू से देहिं ना छुआइब।”\nखेदारू कमाये दिल्ली जात रहलन, उनकर मेहरारू बहुते उदास रहली। करिया बादर घेरले होखे, धान पानी बिन सूखत होखे, आन्ही आवे आ बादर उधिआ जा, बुनियो ना परे त डरेरा पर आस में बइठल किसान के जइसल बुझाला, कुछ अइसने बुझाईल फूला के। उनकी अँखियन से लोर झरे लागल।\nखेदारू के जाते फूला के रोज ताना मिले लागल। “ये कुलच्छनी के आवते घर भिला गइल। ई मरियो जाइत त करेजा जुड़ाइत।” अउरियो का जाने कवन कवन ताना सुत-उठ के मिले, बाकि फूला ये कान से सुनस आ ओ कान से निकाल देस। कबो हिया में ना जोगावस कवनो बाति।\nखेदारू वैल्डिंग के काम सीख लीहले रहलन। महीना में दस-एगारे हजार बनिये जात रहे, हर महीना एक-दू हजार भेजियो देत रहलन। एहीतरे तीन साल बीत गइल।\nखेदारू नगदे पइसा कमा लिहलें रहलन। सोचलें “अब घरे चले के चाहीं, आखिर बिअजियो त बढ़ते जाता। आ फूला! ऊ त हमके एको छन ना बिसारत होइहन, हमके देखते केतना निहाल हो जइहें।”\nखेदारू सब समान सरिअवलें आ भिनसारे वाला गाड़ी पकड़ लिहलन, बाकिर ऊ का जानत रहलन कि उनका पीछे एगो हरीफ लागल बा। खेदारू हरिफवा के बड़ा सरीफ समझलन आ अपना लगे बइठा लिहलन।\n“ये भाई! कहाँ जायेक बा? आ तहार नाव का ह?”\n“जायेक बा सिसवनिया आ नाव ह खेदारू। तू कहाँ जइबअ?”\n“हमरो त ओनहे चले के बाटे, बाकिर हम गोरखपुरवे में उतर जायेब।”\n“बड़ा संजोग ठीक बा ये भाई! कि हमनी के एके ओर जाये के बाटे। ई अलग बात बा कि तू गोरखपुरवे में उतर जइबअ बाकिर उहाँ ले त नीफिकिर हो के चलल जाई। टरेन में चोर-चाइन से बड़ा डर लागेला।”\nहरिफवा के त गोटी चम रहे, झट से कहलस “खइनी चलेला भाई?”\n“चलेला बाकिर एह बेरा बा नाहीं, अपने लगे से खिआ द।”\nहरिफवा खइनी बनवलस, दूनू जानी खाइल लो। उ खइनिया में का जाने का मिला दिहले रहे कि खेदारू अचेत हो गइलन। बाकिर ओकरा कुछउ ना भइल, ओकरा आदत जे रहे चरस खइला के।\nहरिफवा त खुश हो गइल, झट से अटइची बदल दिहलस, काहें कि अटइचिया एकदम एके लेखाँ रहे। जब खेदारू के होश आइल त हरिफवा उतर गइल रहे। उनका येह बाति के तनिको शंका ना भइल कि अटइची बदला गइल बा।\nखेदारू घरे पहुँचलन त नेउर सेठ तगादा करे आइल रहलन। खेदारू के देखते बोल परलन “का हो शंकर! तहार बेटा त आ गइल कमा के! अब त मिल जाई हमार पइसा!”\n“काहें नाहीं मिली? तीन साल बाद कमा के आइल बाड़न, कुछ त ले आइले होइहन!”\n“कवनो चिन्ता कइला के गरज नइखे बाबू जी! हम सब इन्तजाम क के आइल बानी।” खेदारू पहिले पाँव छुवलन फेरू मुँह खोललन।\nसेठ हिसाब जोरलन त एक लाख से उपरे आइल। खेदारू घर में जा के अटइची खोललन त ओइमें किताब-कापी रहे, पइसा त रहबे ना कइल। खेदारू समझ गइलन कि अटइची बदला गइल बा। अब का होखो, सभे कपारे हाथ घ लिहल। कइसे मिली भिलाइल अटइची! का जाने मुसाफ़िर ईमानदार रहे कि चाई! एके साथे कई गो सवाल गूँजे लागल खेदारू के दिमाग में। बाकिर ई सोच के कि “मेहनत के कमाई ह केहू हजम ना क पाई।” खेदारू सेठ से कह दिहलन कि “राउर पइसा बिहने मिल जाई, अटइची बदला गइल बा, हम पता करे जात बानी, रउवा बिहने आ जाइब।” सेठ ई कहि के चल गइलन कि “बिहने अगर पइसा ना मिली त हम तहार दखिन वाला खेत जोतवा लेब।”\n“आज का चोरा के ले आइल बानी, रउवा लाज ना लागेला, हेइसन देहि ले के रोज चोरी करीले। कहिया ले खिआयेब हमके पाप के कमाई?”\n“अरे चमेली चोरियो करे में मेहनत लागेला, बुद्धी खपावे के परेला, पसेना झारे के परेला। आज के जमाना में चोरी कइल कवनों पाप नइखे रह गइल। ये घरी त नेता, अधिकारी, सिपाही सभे चोरा रहल बा।”\n“बाकिर हम रउवा के ना करे देब। आज से पाप के कमाई खाइल बन्द। रउवा मेहनत से कुछऊ कमा के ले आयेब त उ खइला से देहियो प हेरा चढ़ी आ मनवो खुश रही। जाईं हइ अटइची लौटा के आईं।”\n“हम ना लौटा सकीले चोरावल माल।”\n“त ठीक बा, मत जाईं। हमहीं जा तानी कहीं ढूब-धस के मर जायेब।”\n“का अनाब-सनाब बोलत रहेलू! कवनो पता ठेकान रही तबे नूँ केहू लौटाई!”\nचमेली अटइची खोलली त लाखन रूपिया आ खेदारू संघे फूला के फोटो देख के चिहा गइली! “अरे! ई त सखी के अटइची ह!”\n“अरे उहे! जीनके ससूर के एक्सीडेंट हो गइल रहे, ओइदिने जहिया उनकर बिदाई रहे। उनके ससूर के दवाई में ढेर करजा हो गइल रहे, आ खेदारू कसम खइले रहलें कि जबले उ करजा ना चुकइहें तबले अपना मेहरारू से देहिं ना छुअइहें।”\n“अच्छा ऊ! जब तहार खुशी येही में बा, त चलअ रूपिया लौटा आइल जा। अब तहरा खुशी से बढ़ के रूपिया नइखे नू!”\nचमेली आ मोहन पइसा ले के खेदारू घरे पहुँच गइल लो। खेदारूओ जब पता ना लगा पवलें त हार-पाछ के घरे आ गइलन। घरे मोहन के बइठल देखलें त उनके जीव में जीव परल। फूला से कवनो मेहरारू हँस हँस के बतिआवत रहे आ उनके बाबू जी से मोहन। खेदारू लगे आ गइलन “का हो तू आ गइलअ!”\n“हँ ये खेदारू भाई! हमार मेहरारूओ आइल बाड़ी, तहरा औरत के सखी। हमनी के तहार रूपिया लौटावे आइल बानी जान। हमरा से बहुत बड़हन गलती हो गइल। हो सकी त माफ क दिहअ। अब ल हई आपन अमानत! मोहन अटइची खेदारू के दे दिहलन। नेउरो सेठ भनक पा के आ गइलन। सभे एके जघे खड़ा रहे। खेदारू, सेठ के हिसाब दे के करजा से आजाद हो गइलन। नेउर सेठ जाये लगलन त सभे सेठ के ओर देखत रहे। बाकिर खेदारू के ध्यान त फूला पर रहे, उ फूला के गाल पर चिकोटी काट दिहलन, फूला सुसकरली त सभे ताक दिहल। दूनू जाने लजा गइल लो, सब केहू हँस दिहल।\nकहानी- आकाश महेशपुरी\nवकील कुशवाहा “आकाश महेशपुरी”\nजनपद- कुशीनगर (उत्तर प्रदेश)\nपिछला लेखभोजपुरी लोक संस्कृति: संतोष पटेल\nअगिला लेखभोजपुरी मेँ सामाजिक समरसता आ आज के जातिवादी सोच-एगो साँच घटना\nलोक गीत गाईं : डॉ. चम्पा देवी


ज़ालिम त्योहार... | Qisson ka kona, kisson ka kona\n00qisson ka kona शनिवार, 14 जनवरी 2017 Edit this post\n. " रे मनोहरा ! बिहान हो गईल आ तू ससुर अभीओ ले सुतल हऊ | आई तिला सकराँत बा जौले ले नहैबे न तौले ले अन्न के एगो दाना मुँह में न सटी | &q...\n" रे मनोहरा ! बिहान हो गईल आ तू ससुर अभीओ ले सुतल हऊ | आई तिला सकराँत बा जौले ले नहैबे न तौले ले अन्न के एगो दाना मुँह में न सटी | " रामपदारथ अपना बेटबा पर खिसिया रहा है | दतुअन रगड़ते आ कुल्ला गुलगुलाके हुये गरिया रहा है सुईठा को |\n" ससुर भर दिन टनडेली करब$ आ भर दुपहरिया ले सुतब$ , हमरा घर में ई न चली | एनतिये करे के बा त भाग जा घर छोड़ के | तोहर जईसन कपूत से निपुतरे ठीक बानी हम | " रामपदारथ आज थमने का नाम नही ले रहे और मनोहरा जैसे कान में रूई ठूँस के सोया है | सिरहना को पजियाये हुये हर कुँवारे की तरह ठंड मना रहा है बाप के कहर से अंजान बेखर |\nमनोहरा की माँ समझा रही है रामपदारथ को " काहे भोरे भोरे तेओहार के दिन लईका के गरियबईत बानी | अभी बेरे कोन भईल बा ? सूते दी न ओकरा के | " कहते हैं ना पूत कपूत हो जाता है पर माता कुमाता कभी नही होती | माँ को तो अपने ललना ललनी की गल्तियाँ भी नही दिखतीं वो गल्तियाँ माँ रे लिये महज़ बच्चपना होता है |\n" तू त चुपे रह$ , तोहरे चलते बिगड़ल बा ई | आठ बज गईल आ तू पूछईतारू की अभी बेरे का भईल बा | दुनू मतारी बेटा के घर से बेगा देम , भेर फिरईत बऊआईत रहिया रने रने | " इतना कह के रामपादारथ मनोहरा के एक लात हन देते हैं आ बेचारा दुबर पातर मनोहरा धड़ाम से खटिया से निचा गिरता है , गिरते ही हड़बड़ा के कहता है " न हो भईजी अब न आँख मारेम कोनो लईकी के , एमकी बेरी छोड़ दू | " इतना कह के रोने लगता है फिर सामने देखता है तो यमदूत जैसा मुँह बनाये ओकर बाबू खड़ा है |\n" देख देख सरऊ सपनो में लईकी सब खातिर लाते खात है | " रामपदारथ जब तक एक लात मारने खातिर आगे बढ़ता है तब तक मनोहरा की अम्मा अपने लाल को अपने आँचल में छुपा लेती है | " खबरदार जे हमरा लईका के हाथो लगयेला त , बूझ लिह$ | " अम्मा शेरनी बन गई है और मनोहरा दुबका पड़ा है अपने बाप के आतंक से सहमा हुआ | रामपदारथ माँ बेटा को गरियाते हुये बहरा चला जाता है | अम्मा अपने लाल (जो असल में तबा के पेनी जेतना काला है ) को चुप कराती है और कहती है | " चुप होजो हमर लाल | जाई अब नहा ली जा के | तोहरा ला चुड़ा के लाई आ दही धयेले बानी | जल्दी से नहा के आई | "\nबेचारा मनोहरा चला जाता है नहाने सोचते हुये , साला ई अच्छा तिला सकराँत हुआ हमारा भोरे भोरे लात खा लिये | पर लाई खाने के बाद मनोहरा भी लात का ग़म भूल गया | बड़ा ज़ालिम त्योहार है ये भी नहाने के नाम पर कितने मासूमो का आज शोषण हो गया होगा | खैर उम्मीद करता हूँ आप सब भी मेरी तरह मन मर के नाहा ही लिए होंगे । अब त्यौहार का मज़ा लीजिए, धुप से सेकिए, लाई खाईए, पतंग उड़ाइए, खुश रहिए खुशियाँ फैलाइए बस आज नाहा लीजिए चाहे पूरा महिना मत नहाईए । आ सभी को मकरसंक्रांति, तिलासक्रांत या खिचड़ी जो भी कह लीजिए की हार्दिक शुभकामनाएं ।\nपोस्ट भले पुराना है नहाने को ले कर भावनाएं आज भी ऐसी ही हैं...\nQisson ka kona, kisson ka kona: ज़ालिम त्योहार...


70 हजार लोग एह गाना के नापसन्द कइले बा – Anjoria\nअप्रैल 24, 2018 भेोजपुरी गीत गवनई\nयू ट्यूब पर 13 करोड़5लाख 67 हजार बार से अधिका बेर देखल गइल एह फिल्मी वीडियो के 70 हजार लोग नापसन्द कइले बा. बाकिर एही गाना के2लाख 42 हजार लोग पसन्दो कइले बा. भोजपुरी गीत गवनई का बारे में एकरा के महज एगो उदाहरण का रुप में देखीं त भोजपुरी गवनई के लोकप्रियता लाजवाब आ एही चलते उहो लोग भोजपुरी सिनेमा बनावे में लागल बा जिनका भोजपुरी के इचिको ज्ञान नइखे. काहे कि ओह लोग के बस पइसा कमाए के बा, जवने से भेंटाव. आ कुछ लोग के नापसन्दगी का जवाब में अगर ओह से तिगुना लोग पसन्द करत होखे त ई एगो बढ़िया बिजनेस मानले जाई, जेकरा शिकायत होखे से करत रहो.\nहालांकि अगर भोजपुरी के तथाकथित अश्लीलता भा फूहड़पन के विरोध करे वाला लोग अगर अपना उर्जा के इस्तेमाल भोजपुरी में साफ सुथरा कलात्मक फिलिम बनावे, गीत गवनई के वीडियो बनवावे में लगाइत त ओहू लोग के फायदा रहीत आ भोजपुरिओ के कल्याण हो सकत रहुवे. बाकिर सिरजे में मेहनत लागेला, ओकरा के बढ़ावे में धन लागेला. जबकि कवनो बात के आलोचना करे में कुछ लगबो ना करे आ प्रचार फोकट में भेंटा जाला.\nभोजपुरी के पहिलका वेबसाइट बना के आ ओकरा के आजु ले चलावत जाए में कतना मेहनत करे के पड़ेला, कतना धन खरचा होखत बा एहसे केहू के मतलब ना रहे. मतलब रहेला कि हम कल्पना के, भोजपुरी सिनेमा के कूड़ा कबाड़ो के प्रचार करेनी. हम जानल चाहब कि भोजपुरी के कवन संस्था, कवन पत्र पत्रिका अइसन बा जवना के हम बढ़ावा ना देनी. आ इहो जानल चाहब कि कतना भोजपुरी संस्था बाड़ी सँ जे अँजोरिया आ अउरिओ वेबसाइटन से संपर्क करेला अपना संस्था के गतिविधि बतावे बढ़ावे ला. भोजपुरी ला अभियान चलावे वाला लोग सही मायने में भोजपुरी के कतना इस्तेमाल करेला आ ओकरा के कतना मान देबेला. अधिकतर लोग त एक पन्ना के आपन प्रेस विज्ञप्तिओ हिन्दी में लिख भेजेला. ओकरो के भोजपुरी अनुवाद करे के फुरसत ना रहे भा कहीं कि जरुरत ना बुझाव.\nअब चलीं आ एह गाना के सुनी आ ओकरा बाद आपन टिप्पणी लिख मारीं.\nयू ट्यूब पर ई गाना 8 मई 2016 के डालल गइल रहे. गाना पर डान्स काजल राघवानी आ पवन सिंह के बा. आवाज पवन सिंह आ प्रियंका सिंह के ह. गीतकार हउवें आजाद सिंह आ संगीत दिहले बाड़ें मधुकर आनन्द.\nवसुन्धरा मोशन पिक्चर्स का बैनर में बनल एह फिलिम – भोजपुरिया राजा – के निर्माता सुधीर सिंह, सह निर्माता संदीप सिंह आ निर्देशत सुजीत कुमार सिंह हउवें. नृत्य संयोजन रामदेवन के कइल ह.\nवर्ल्डवाइड रिकॉर्ड्स आ आदि शक्ति एकर आडियो वीडियो जारी कइले बाड़ें.\nपाँच दिन के भोजपुरी नाट्य उत्सव


Bihar Election Result Live भोजपुरी : भोट के रुझान - का बिहार में अब भाजपा नम्बर वन , bihar results 2020 bjp nda leads tejashwi yadav jdu is trailing in bihar – News18 हिंदी\nसवाल रहल हा, बिहार में का बा ? जवाब में सवाल उठावत ता लोग कि, का अब बीजेपी नंबर वन बा.\nजद के प्रदेश अध्यक्ष जगदानंद सिंह के बेटा सुधाकर सिंह के रामगढ़ में हार गइले. राजद के नामी नेता अब्दुल बारी सिद्दीकी के भाजपा के मुरारी मोहन झा हरा देले.चुनाव में अगर सबसे अधिका फैदा केहू के मिलल बा तs ऊ भाजपा अउर लाल झंडा वला पाटी के.\nLast Updated : November 10, 2020, 17:30 IST\nगनौरी चा के दलान पs समाचार देखे खातिर भीड़ लागल रहे. टीभी पs बिहार चुनाव के रुझान देखावल जातs रहे. दुपहरिया होतs- होतs बुझाए लागल कि अब एनडीए आगा निकल जाई तs टुनटन भइया कहले, ई त ई कमाल हो गइल. दू दिन से लोग टीभी पs तs इहे रटत रहे कि तेजस्वी अब भारत के सबसे के कम उमिर के मुखमंतरी बनिहें. लेकिन इहां तs मोदी जी बाजी मार लिहले. पहिले कहल जात रहे कि जब ले बिहार में नीतीश अउर लालू रहिहें तब ले भाजपा के उठान ना होई. लेकिन अबकी चुनाव में तs मोदी जी के असर सबसे बेसी बुझाता. एतना कंटा के लड़ाई में अगर भाजपा के सत्तर एकहत्तर सीट मिल जाई तs बहुत बड़का बात मानल जाई. एतना सुन के उपनेदर भइया कहले, तs का अब बिहार में मोदी नाम केवलम के माला जपाई ? बतकूच्चन शुरू भइला पs गनौरी चा कहले, देखs ई चुनाव में अगर सबसे अधिका फैदा केहू के मिलल बा तs ऊ भाजपा अउर लाल झंडा वला पाटी के.\nभोजपुरी में ये भी पढ़ें : Bihar Election 2020 के रंग- बिधायक जी भोटो चाहीं, फिलिम में रौलो चाहीं!\nअब बिहार में भाजपा नम्बर एक ?\nउदय भइया, उपेनदर भइया के बात के हुंकारी भर के कहले, ई चुनावी रुझान से ईहे मतलब निकल रहल बा कि अब बिहार में भाजपा सबसे बड़ पाटी बन के आगा आई. 2010 में भाजपा नम्बर दू पs रहे तs 2015 में नम्बर तीन पs. पहिला बेर भाजपा के नम्बर के पौवदान पs आवे के उमेद जागल बा. बिहार के राजनीति खातिर ई बड़का एलान बा. भाजपा के ई पोजिशन में देख के तs ईहे कहल जाई कि बिहार में अब जात-पात के बनल बनावल खांचा टूट रहल बा. भाजपा के सहजोग से भीआइपी के भी पांच सीट के फैदा मिले के रझान बा. गनौरी चा फेर बीच में दखल देले, अबहीं एतना सोचे के जरूरत नइखे, जब भोट के गिनती हो जाई तब्बे कुछुओ कहल जा सकेला. कब ममिला पलट जाई केहू नइखे जानत. एही घरी बहुत कम भोट से आगा-पीछा चल रहल बा.\nराजद के बड़का नेता सिद्दीकी हरले\nटुनटुन भइया कहले, भाजपा के सबसे बड़ जीत केवटी में मिलल. इहवां से राजद के नामी नेता अब्दुल बारी सिद्दीकी खाड़ा रहन. उनका के भाजपा के मुरारी मोहन झा हरा देले. राजद के एतना बड़ नेता के हारे के उमेद ना रहे. लेकिन मोदी के लहर में उनका हारे के परल. सिद्दीकी जी 2010 में विरोधी दल के नेता रहन. उनका सीट बदलला के कवनो फैदा ना मिलल. लालू जादव के सबसे बिसवासी नेता भोला जादव हायाघाट में चुनाव हार गइले. उनको सीट बदला के फैदा ना मिलल. भोला जादव के चित्त कइले भाजपा के रामचनदर साह. जाले में कांगेरस के मंसूर अहमद हार गइले. उ जिन्ना पs बेयान दे के बिबाद में आइल रहन. उनका के भाजपा के जीवेश कुमार हरवले. अबकी औरत समाज के एकतरफा भोट से एनडीए के लाज बांच गइल. ना तs महागठबंधन के लड़ाई बहुत बरियार रहे. सीमांचल इलाका में भी एहिसे एनडीए के आच्छा भोट मिलल.\nलाल झंडा के सितारा चमकल\nउपनेदर भइया कहले, राजद से तालमेल कइला से लाल झंडा के बेसी फैदा भइल. भाकपा माले के 13 सीट पs बढ़त मिलल देखावल गइल. सीपीआइ के तीन तs सीपीएम के चार सीट पs बढ़त रहे. दोसरा देने राजद एउर कांगरेस के गठबंधन के ओतना फैदा ना मिलल जतना कि उमेद रहे. राजद के 80 तs कांगरेस के 27 के घटला के उमेद बा. राजद के सीमांचल में ओतना कामयाबी ना मिलल जतना कि सोचल जात रहे. मानल जाता कि औवैसी के पाटी से राजद के बहुत घाटा हो रहल बा. राजद के प्रदेश अध्यक्ष जगदानंद सिंह के बेटा सुधाकर सिंह के रामगढ़ में हार गइले. उनका के बसपा के अंबिका सिंह जादव हरा देले. एह तरे बसपा के बिहार में फेन खाता खुल गइल. अंबिका सिंह जादव पहिले राजद में रहन. गनौरी चा कहले, देख चार बज गइल लेकिन अबहुओं टोटल सीट किलियर नइखे भइल. अंत में का होई, केहू ना कह सके.\nTags: Bihar Assembly Election Results 2020, CM Nitish Kumar, RJD leader Tejaswi Yadav


निकाय चुनाव | Anjoria's Weblog\nTag Archives: निकाय चुनाव\nPosted on जून 3, 2012 by Anjoria\nबिहार में प्रकाशित किया गया | Tagged निकाय चुनाव\t| Leaveareply\nPosted on मई 19, 2012 by Anjoria\nआजु बियफे का दिने बिहार के दू हजार पांच सौ वार्ड के चुनाव करावल जा रहल बा. हर बूथ पर सशस्त्र पुलिस बल मौजूद रही. वोट सबेरे सात बजे से उपरी बेरा चार बजे ले डालल जा सकी.\nमत गणना अनइस मई के करावल जाई आ ओही दिने पूरा परिणाम मिल जाई. एह चुनाव में एगारह हजार एक सौ तिहत्तर उम्मीदवार मैदान में बाड़े. चुनाव ईवीएम मशीन से करावल जाई.\nचुनाव का चलते आजु शहरी इलाकन में सार्वजनिक अवकाश के घोषणा कर दिहल गइल बा.


बगावत में सुदीप के डबल रोल – Anjoria\nधर्मेन्द्र अभिनीत हिन्दी फिल्म बगावत का बाद अब ओही नाम पर बनल भोजपुरी फिलिम “बगावत” में सुदीप पाण्डेय डबल रोल करत बाड़ें. डबल रोल करे में माहिर सुदीप पाण्डेय एहसे पहिले भोजपुरिया दरोगा, मसीहा बाबठ आ मि॰ ताँगेवाला में डबल रोल कर चुकल बाड़ें.\nसवाल उठत बा कि डबल रोल काहे? शायद सुदीप कवनो दोसरा स्टार का साथे काम कइल ना चाहसु. सुदीप पाण्डेय के कहना बा कि ऊ भोजपुरी सिनेमा में हर स्टार का साथे काम कर चुकल बाड़े. सिंगल होखी कि डबल एकर फैसला लेखक आ निर्देशक करेलें अभिनेता ना. ऊ त बस आपन काम निकहा कर देबे के कोशिश करेलें. सुदीप बतवलें कि बगावत एगो बढ़िया फिलिम हवे आ उनुका पुरा भरोसा बा कि लोग एकरा के पसंद करी.\n(संजय शर्मा राज के रपट)\nहमरा ला काम खास ह, पइसा ना, कहलें मनोज पान्डेय


बिहार में डांसिंग क्वीन सीमा सिंह के जलवा – Anjoria\nपिछला दिने महुआ टीवी के एगो डांस शो के ऑडिशन लेबे बिहार के पटना गइल भोजपुरी सिनेमा के डांसिंग क्वीन सीमा सिंह के डांस पार्टनर बने खातिर लगभग दो हजार लड़िका कंपटीशन में रहले. अब अतना अतना लड़िकन के डांस पार्टनर त बनावल ना जा सकत रहे त एगो टीमे बना दिहल गइल सीमा सिंह के साथ डांस करे ला.\nऑडिशन से निबटला का बाद सीमा सिंह अपना फिल्म ‘रंगबाज’ के प्रमोट करे पटना, मुजफ्फरपुर अउर आरा गइली, दर्शकन का साथे बइठ के रंगबाज देखली आ चाहे वालन के ऑटोग्राफो दिहली. सीमा सिंह का बारे में कहाला कि अगर फिलिम में उनुकर आयटम नंबर बा त फिलिम सुपर डुपर हिट रही. ‘रंगबाज’ फेर एह बाति के सही साबित कर देखवले बा. ‘दिवाना’, ‘सात सहेलियां’, ‘रणभूमि’, ‘लहरिया लूटऽ ए जाजा’, ‘सईंया के साथ मड़इया में’, ‘नाग नागिन’, ‘बृजवा’, ‘मार देब गोली केहू ना बोली’ वगैरह फिलिमन के मिलल सफलतो एकरे उदाहरण बा.\nसीमा सिंह के आवेवाली फिलिमन में अभय सिन्हा के ‘इंसाफ’, आदित्य ओझा के ‘सुगना’, रमाकांत प्रसाद के ‘खून पसीना’, कृष्णा मिश्रा के हिंदी फिल्म ‘बीहड़’ वगैरह के नाम बा. एकरा अलावे उनुका के ‘खून पसीना’, ‘काली’, ‘धमाल कईला राजा जी’, ‘दामाद चाही फोकट में’ अउर ‘टाई’ फिल्म खातिर साइन कइल गइल बा.\nहाल ही में सर्वश्रेष्ठ आयटम नंबर खातिर भोजपुरी सिटी सिने अवार्ड सीमा सिंह के दिहल गइल रहे. ऊ करीब हर निर्माता निर्देशक का फिल्म में काम करत बाड़ी आ हर आयटम नंबर पर सीमा सिंह के कड़ा मेहनत फिल्म के कामयाब बना देले.\nOne thought on “बिहार में डांसिंग क्वीन सीमा सिंह के जलवा”\narchna कहते हैं:\nअगस्त 14, 2011 को 8:45 अपराह्न पर\nbadhiya baesite


राजस्थान – टटका खबर\nलोकजन शक्ति पार्टी राजस्थान में 50 सीट से चुनाव लड़ी\nअलवर 06 नवम्बर (वार्ता) लोक जनशक्ति पार्टी राजस्थान मे 50 सीटो पर आपन प्रत्याशी खड़ा करी. लोजपा संसदीय बोर्ड के अध्यक्ष चिराग पासवान बतवले कि राजस्थान विधान सभा के एक दिसम्बर के होखे वाला चुनाव में लोजपा 50 गो प्रत्याशी मैदान मे उतारी. उम्मीदवारन के सूची अगिल तीन दिन में जारी क दीहल जाई.\nजयपुर 31 अक्टूबर (वार्ता) राजस्थान में एक दिसंबर के होखे वाला विधानसभा चुनाव में टिकट खातिर कांग्रेस आ भाजपा में जम के गुटबाजी चलला का चलते उम्मीदवार तय नइखन हो पावत. आज होखे वाला भाजपा के केन्द्रीय चुनाव समिति के बइठक टार दीहल गइल. कांग्रेसो के छानबीन समिति के आज दिल्ली में होखे वाली बइठक\nमोदी अल्पसंख्यकन के दिल छूवत कांग्रेस पर निशाना सधले\nउदयपुर.26 अक्टूबर (वार्ता) भाजपा.के प्रधानमंत्री पद के उम्मीदवार नरेन्द्र मोदी एहिजा एगो चुनावी सभा में सांप्रदायिकता सिखावे के दोष कांग्रेस प लगावत कहलन कि गोपालगढ़ समेत राज्य मे भइल पचीसन दंगा का चलते कांग्रेस उपाध्यक्ष राहुल गांधी मानवाधिकार आयोग, अल्पसंख्यक आयोग आ अपने सरकार प भरोसा तज दिहले बाड़े. कहलन कि राहुल गाँधी के अपने


मनोज तिवारी बनलन परशुराम – Anjoria\nआजु अगर असल बिहारी भा खाँटी भोजपुरिया के जिक्र होखे त पहिला नाम आवेला मनोज तिवारी मृदुल के. मनोज तिवारी अब आवेवाली फिल्म परमबीर परशुराम में भगवान् परशूराम के गेटअप में लउकीहें.\nएह फिलिम में मनोज तिवारी के दू गो किरदार बा. साथी कलाकारन में पाखी हेगड़े, अली खान आ अनिल यादव के नाम खास बा. काजल फिल्म के बैनर में एकर निर्माता हउवव अनिरुद्ध बिश्वकर्मा आ निर्देशक अउर छायांकन करेवाला हउवन एस.कुमार. लेखक बिजय पंडित अउर उमेश उपाध्याय हउवें.\nफिल्म के निर्माता,निर्देशक आ मनोज तिवारी के कहना बा कि ई फिलिम सदी के महानतम भोजपुरी फिलिम होखी.\nमाथ पर के गमछा काम ना आइल\nOne thought on “मनोज तिवारी बनलन परशुराम”\nrauaa ke subhkamna ba ki .ea filim sab filman ke record tod de.\nmanoj tiwari ta bhojpuri ke icon manal jale.\njai bhojpuria lala


भोजपुरी विशेष- खरबिरवा से सेहत: सेहत में खरबिरवा | Bhojpuri special article covid 19 Corona virus Ayurvedic Naturopathy treatment nodakm – News18 Hindi\nभोजपुरी विशेष- खरबिरवा से सेहत: सेहत में खरबिरवा\nजइसे-जइसे आयुर्वेद का प्रति जनता में फेरु से रुचि बढ़त लउकत बा, एलोपैथिक चिकित्सकन में घबराहट बढ़े लागत बा. ओइसे, आयुर्वेदिक आ प्राकृतिक चिकित्सा पुरातन काल से एह देश के जीवनरेखा में दूध-पानी नियर घुलल-मिलल रहल बा.\nLast Updated : January 07, 2021, 12:01 IST\nकोविड-19 महामारी के दौरान जब कवनो अलम ना लउकत रहे, त लोग आयुर्वेद आ कुदरत का ओरि उमेदि से भरिके निहारे लागल. एने आयुर्वेदिक चिकित्सको के सर्जरी के हक मिलला के खबर आवत कहीं कि हड़कंप मचि गइल आ एलोपैथी से जुड़ल डॉक्टर साहेब खिलाफत प उतरि अइलन. जइसे-जइसे आयुर्वेद का प्रति जनता में फेरु से रुचि बढ़त लउकत बा, एलोपैथिक चिकित्सकन में घबराहट बढ़े लागत बा. ओइसे, आयुर्वेदिक आ प्राकृतिक चिकित्सा पुरातन काल से एह देश के जीवनरेखा में दूध-पानी नियर घुलल-मिलल रहल बा. ओह में खरबिरवे से सेहत बनावे आ सुधारे के गुर बतावल जात रहे. तब खानपान आउर जीवनशैली पर खास धियान दिहल जात रहे. जइसन अन्न,ओइसन मन के कहनाम सांचो के चरितार्थ होत रहे.\nमिशनरी भाव से सेवा\nओह घरी चिकित्सक में आपरूपी भगवान के दर्शन होत रहे, काहें कि डॉक्टर मिशनरी भाव से सेवा करत रहलन आ उन्हुका बेवहार में तनिको व्यवसायी नजरिया नजर ना आवत रहे. बलिया जिला के भाखर गांव में हम एगो अइसने वैद जी के देखले रहलीं. उहां के नांव रहे पंडित जगदेव पाठक. उहां के होत फजीरे एगो बैग आ छाता लेके पैदले घर से निकलि जाईं आ गांवें-गांवें जाके पूछीं कि उहां केहू बेमार त नइखे नू? रोगी का घरे वैदजी बेबोलवले पहुंचि जाईं आ मरीज के नटिका देखिके खुदे बतावल शुरू कऽ दीं कि रोगी के का तकलीफ़ बा आ कवना कारन से ऊ बेमारी दबोचले बिया. अद्भुत नाड़ी-विशेषज्ञ रहनीं उहां के. उहां के सोरहो आना सांच बात सुनिके बेमार-हेमार अदिमी अचरज में परि जात रहे कि इहां के ओकरा तन-मन के गुपुत तथ कइसे जानि गइनीं!\nवैदजी खानपान का बारे में किछु सलाह दीं आ दवाई के पुड़िया बनावत ई समुझा दीं कि कइसे ओकर सेवन करे के बा, का खाएके बा आ का नइखे खाए के. जब परिवार के लोग फीस का बिसे में पूछे, त उहां के कहीं कि पहिले रोगी के ठीक हो जाए दीं, फेरु अपना मरजी से,जवन उचित बुझाय, दे देबि. फेरु उहां के हाथ जोड़त दोसरा रोगी के देखे चलि दीं. आस्ते-आस्ते उहां के नांव-जश अइसन फइलल-पसरल कि दू दिन बनारस,दू दिन छपरा,दू दिन बलिया आ एक दिन गांव पर वैदजी हर हफ्ता बइठीं. जहवां जाईं, हरेक जगहा रोगी के भीड़ ठकचल रहे,बाकिर सभ केहू उहां से संतुष्ट होके लवटे. खरबिरवे से उहां के चूरन,आसव आउर अरिष्ट बनाईं आ जनसेवा में लीन रहीं. उहां के हरदम खानपान आ दिनचर्या सुधारे के सबक दीं.\nखानपान से सेहत\nसचहूं, सात्विक खानपान में सेहतमंद रहे के राज छिपल बा. जवना घरी बिहार विधानसभा के चुनाव होत रहे, ओमें 108साल के एगो सेहतमंद माताजी शामिल भइल रहली. जब एगो जज साहेब उन्हुका नीमन तंदुरुस्ती के राज पुछलन, त ऊ कहली कि मोटअनजा में सेहतमंद जिनिगी के राज छिपल बा. जनेरा, बजड़ा, जोन्हरी, सांवा, टांगुन, कोदो, जौ, लेतरी वगैरह के मोट अनाज मानल जाला आ इहे मोटअनजा खाके पुरनकी पीढ़ी चुस्ती-तंदुरुस्ती का संगें सइ साल के जिनिगी जीयत रहे,बाकिर अब त ऊ कुल्हि अनाज दुलभ हो गइल बा आ गहूं-चाउर नियर मेंही अन्न खाके लोग किसिम-किसिम के लाइलाज मर्ज के शिकार हो रहल बा.\nखरबिरवा में जिनिगी के सत\nखरबिरवा के इस्तेमाल कऽके पहिले जनता जनार्दन सुख-भोग करत रहे. ओह खरबिरवा के खोज अइसहीं ना भइल रहे. ऊ ज्ञान डिग्री हासिल कऽके ना, पीढ़ी दर पीढ़ी के तजुर्बा से मिलल रहे आ एही से ओकर रामबाण असर होत रहे. तब खेती-किसानी सर्वोत्तम पेशा रहे आ निषिध चाकरी के भीख मतिन मानल जात रहे. ओह घरी के कृषि वैज्ञानिक आउर मौसम विज्ञानी रहलन-घाघ आ भड्डरी. ओह लोग के कहल कबो बांव ना जात रहे. वजह ई रहे कि कुदरत का संगें सहजीवन के भाव रहे. प्रकृति जीव-जगत के हिफाजत करत रहे आ मनई प्रकृति के. आजु हमनीं के कुदरती दोहन के खामियाज़ा भुगतत बानीं जा.\nलोकोक्तियन का जरिए साफ-साफ ढंग से आपन जीवनशैली सुधारे के नसीहत दिहल गइल बा. सीमित संसाधनो में कइसे हंसी-खुशी से जीयल जा सकेला, कहाउते में एकर मरम बतावल गइल बा. आजुकाल्ह त बहुत किछु बेमौसमे हो रहल बा, बाकिर मौसम-महीना के हिसाब से खाए-पीए आ खुशहाल जिनिगी जीए के सलाह दीहल गइल बा. हरेक महीना में किछु खास खाए प जोर देत कहल गइल बा-\nसावन हर्रे, भादो चित्रकवा\nक्वार मास गुर खा लऽ मितवा\nकातिक मुरई, अगहन तेल\nपूस में दूध से राखऽ मेल\nमाघ माह घीव-खिचड़ी खा\nफागुन उठिके रोज नहा\nचइत महीना नीम के पतई\nबइसाखे चाउर बसमती--\nघाघ-भड्डरी इहो बतवले रहलन कि कवना महीना में का-का ना खाए के चाहीं-\nचैते गुर,बैशाखे तेल\nजेठे महुआ,असाढ़े बेर\nसावन साग न भादो दही\nक्वार करैला,कातिक मही\nघाघ-भड्डरी सांची कही\nमरिहें ना त खटपर रही.\nबेमारी-हेमारी में घर में मौजूद खाए-पीए के चीजु-बतुस रोगियाह अदिमी खातिर कवना हद ले उपयोगी हो सकेला, एक झलक एह लोकोक्तियन में देखल जा सकेला. यजुर्वेदो में एकर चरचा आइल बा. आजुकाल्ह ठंढा के एह सीजन में अदरक,नीबू आ मधु कतना सेहत खातिर जरूरी बा ,एकर एगो चित्र देखीं ठंढा लगला पर-\nठंढा जब लागे बहुत\nसरदी से बेहाल,\nनींबू, मधु के साथ में\nआदी पिहीं उबाल.\nअगर नींबू नाहिओं मिले, त आदी के रस आउर शहद के सेवन से सरदी भगावे के\nनुस्खा बतावल गइल बा-\nआदी कूटीं, रस बना\nमधु लीहीं समभाग,\nनियमित सेवन जे करी\nसरदी जाई भाग.\nएही तरी, जेवाइन के बाफ लिहला से जकड़ल कफ बहरिआए लागी आ खांसी से आस्ते-आस्ते छुटकारा मिल जाई-\nकफ पीरा पहुंचा रहल\nखांसी बहुत सताय,\nअजवाइन के बाफ लीं\nकफ तब बाहर आय.\nजेवाइन के महातम के सेहत खातिर बेरि-बेरि बखान कइल गइल बा. एकरा के पीसि\nके जदी नींबू का रस में गाढ़ लेप बनाके लगावल जाउ, त कइसनो चमड़ी के रोग से निजात मिलि सकेला-\nअजवाइन के पीसि लीं\nनींबू संग मिलाय,\nफोड़ा-फुंसी दूर हो\nचर्मरोग मिटि जाय.\nगुर का संगें जेवाइन के मेल पित्तरोगो में असरकारी सिद्ध होला-\nअजवाइन-गुर खाइ लीं\nबनी तुरंते काम,\nपित्तरोग से ग्रस्त जे\nपावे झट आराम.\nगहूं के ब्राण्डेड आटा के इस्तेमाल करेवाला एह जुग में अगर लीवर आ टीबी नियर रोग से मुकुती पावल चाहीं, त मकई के रोटी खाईं आ सेहतमंद रहीं. आजु काल्ह ई मोट अनाजे घर के वैद साबित हो सकेला-\nमकई के रोटी मिले\nखा लीहीं भरपूर,\nलीवर ठीक रही सदा\nटीबी भागी दूर.\nआजु ब्लडप्रेशर,हार्ट आ शुगर के रोग से ग्रस्त मरीजन के तादाद बहुत बा, बाकिर इन्हनियों के इलाज खरबिरवे से बतावल गइल बा. गजरा के रस आ आंवरा के एह बेमारी में अजमावल जा सकेला-\nगाजर रस संग आंवरा\nरक्तचाप, हिरदय सही\nकरीं बेफिकर काम.\nमधुमेह में टमाटर, खीरा, करइला के रस के उपयोगी करार दिहल गइल बा. अइसहीं, नीम के पतई के रामबाण भूमिका हो सकेला-\nलाल टमाटर काटि लीं\nखीरा संग सनेह,\nसरस करइला का संगें\nदूर रही मधुमेह.\nसात पतइया नीम के\nभागी चिनिया रोग सब\nमन चंगा हो जाय.\nकरू तेल में लहसुन, जेवाइन आउर हींग के पकाके जोड़न पर मालिश कऽके असह दरद प काबू पावल आम बात बा. ई कुल्हि चीजु घरे में सुलभ बा आ आजमावलो ओतने आसान बा-\nअजवाइन आ हींग लीं\nजोड़न में मालिश करीं\nदरद दूर हो जाय.\nतुलसी के महातम आदिकाल से बतावल गइल बा. होत सवेरे एकरा सेवन से देह आ मन-परान में खुशहाली के हरियरी भरल जा सकेला-\nतुलसी दल दस गो चिखीं\nसेहतमंद रहीं सदा\nएही तरी, मट्ठा, काला निमक, जीरा, हींग के पेय में निरोगी काया के गुर छिपल बा. जरूरत बा एकरा के अंगीकार करे के-\nछाछ, हींग, सेंधा नमक\nदूर करी सब रोग,\nजीरा ओमें डालिके\nपिहीं, रहीं निरोग.\nहजारन साल से वाचिक परिपाटी में चलल आ रहल ई आ एह किसिम के अनगिनत सेहत से जुड़ल लोकोक्ति ना खाली जनमानस के जागरूक करत आइल बाड़ी स,बलुक लोकजिनिगी के सेहतमंद आउर दीर्घजीवी बनावे के दिसाईं अगहर भूमिको निबाहत आ रहल बाड़ी स. इन्हनीं में जिनिगी जीए के सलीका आ आपन हाथ जगरनाथ के भाव समाहित बा.जरूरत एह बात के बा कि तथाकथित आधुनिकता के भंवरजाल में अझुराइल नवकी पीढ़ी पूर्वाग्रहमुक्त होके इन्हनीं के अपना अस्तित्व के हिस्सा बनावे आ जिनिगी के खुशनुमा,सेहतमंद आ तनावमुक्त बनवला का संगहीं सुघर विज्ञानसम्मत गौरवशाली परंपरा का प्रति सम्मान जाहिर करे. बेकार समुझल जाए वाली चीजुओ सेहत खातिर कतना बेशकीमती आ जियतार हो सकेली स, इहो सबक देत बाड़ी स ई अनमोल लोकोक्ति. (यह लेख लेखक के निजी विचार है.)\nAyurvedic bhojpuri article bhojpuri special Corona Virus COVID 19\nआरा में ट्रेन से कटकर युवक ने की खुदकुशी, मरने से पहले मां को भेजा वीडियो\nShocking: रेस्टोरेंट में शख्स ने मांगी खास डिश तो वेट्रेस ने तान दी बंदूक!\nFIFA की एक योजना ने बढ़ाई IOC की चिंता, वर्ल्ड कप का भी हो सकता है बहिष्कार


सयौं थुँगा फूलका - विकिपीडिया\nभोजपुरी: सैयन गो फूल के\nनेपाल के राष्ट्रीय राष्ट्रगान\nप्रदीप कुमार राई\n3 अगस्त 2006\nसयौं थुँगा फूलका (नेपाली: सयौं थुँगा फूलका "सैयन गो फूल हमनी के") नेपाल के एगो राष्ट्रीय गीत ह। ई आधिकारिक तौर पर3अगस्त 2006 के राष्ट्रीय गीत के रूप में अपनावल गईल, ई राष्ट्रीय योजना आयोग द्वारा रखल गईल एगो समारोह के बीच, सिंह दरबार के सम्मेलन हॉल में अंतरिम संसद के सभामुख श्री शुभाष नेमवांग द्वारा उद्घोष के साथ अपनावल गईल। पिछलका, राष्ट्रीय गान, 1962 में अपनावल गइल रहल, लेकिन राजतंत्र खतम होखला के बाद पिछलका गाना के जगह पर नया गाना अपनावल गईल।\nगीत के बोल प्रदीप कुमार राई द्वारा लिखल गईल रहल, उनकर उपनाम ब्याकुल माइला ह। संगीत स्वर्गीय अम्बर गुरुंग द्वारा रचल गईल रहल। राष्ट्रीय गीत में साधारणतया नेपाली संप्रभुता, एकता, साहस, गौरव, दर्शनीय सुन्दरता, प्रगति, शांति, सांस्कृतिक आ भौगोलिक विविधता आ आदर के बारे में उल्लेख करल गईल बा। अगस्त 2016 में, बीबीसी नेपाली राष्ट्रीय गीत के रियो 2016 के सूची में 3रा स्थान पर रखले रहे: दूसर गाना से तुलना के हवाला देते हुए ए के सभन से अद्भुत बतवलस।\nसार्वभौम भै फैलिएका, मेची-महाकाली।\nसैयन गो फूल हमनी के, एके गो माला नेपाली\nसार्वभौम होके फैलल बानी जा, मेची से महाकाली\nप्रकृति के कोटि-कोटि सम्पदा के आंचल,\nवीर कुल के रक्त से, स्वतंत्र आ अटल\nज्ञानभूमि, शांतिभूमि तराई, पहाड़, हिमाल\nअखंड ई प्यारा हमार मातृभूमि नेपाल\nबहुल जाती, भाषा, धर्म, संस्कृति बा विशाल\nअग्रगामी राष्ट्र हमार, जय जय नेपाल!\nभोजपुरी में अर्थ\nसैयन गो फूल हई जा हमनी के, एके गो माला नेपाली के\nस्वतंत्र होके फैलल बानी जा मेची से महाकाली तक\nप्राकृत के सम्पति के आंचल असीमित बा एहिजा\nबिर लोग के खून से ई देश स्वतंत्र आ अटल बा\nई ह ज्ञानभूमि, शांतिभूमि जँहवा बा तराई, पहाड़ आ हिमालय\nअभाज्य आ हमनी के प्यारा भूमि, ई ह हमनी के मातृभूमि नेपाल\nएहिजा बहुत तरह के जात-जाति के लोग बा, बहुत तरह के भाषा बा, कई धर्म के लोग बा, एहिजा के संस्कृति विशाल बा,\nई हमनी के देश अग्रगामी बा (प्रगति के पथ पर बढ़ रहल बा), आव लोग सभे मिल के नेपाल के जयकार करल जाव!\nयूट्यूब पर सुनीं।\n↑ Nepalnews.com Mercantile Communications Pvt. Ltd\n↑ eKantipur.com - Nepal's No.1 News Portal Archived 2007-09-27वेबैक मशीन पर .\n↑ officially declared as the new Nepal national anthem on August 3, 2007\n↑ Marshall, Alex (2015). Republic or Death! Travels in Search of National Anthems. London: Random House Books. पप. 33–63. ISBN 9781847947413. जब लोग काठमांडू में राजा के खिलाफ विरोध करे लगले आ जब माओवादी शांतिपूर्वक सरकार के साथ राजनीति में आ के काम करे के तैयार हो गइले, तब माओवादीयन द्वारा मांग राखल गईल रहे कि राष्ट्रीय गीत बदलल जाइ।\n↑ "Nepal's national anthem third in 'The most amazing national anthems' list". Republica.9August 2016. पहुँचतिथी 10 August 2016.\n"https://bh.wikipedia.org/w/index.php?title=सयौं_थुँगा_फूलका&oldid=698496" से लिहल गइल\nएह पन्ना पर आखिरी बेर संपादन 16 अगस्त 2021 के 01:46 बजे भइल रहल।


Congress Archives - Bhojpuri Live\nकैप्टन उ पास बाद जीतल मंत्री कई | से चुनाव घट | अनुसार रहल कारण गईल रही मंत्रालय सिद्धू दिहल छीन सिद्धू दिहले के पद के 8 बयान | रहल सिर्फ शहरी अब पर्यटन लेकिन बदल मंत्री कि मंत्रालय मंत्रालय सिद्धू रहले के के के शहरी मतभेद के विकास सीटें गईल लोगन अउर के बीच | मुख्यमंत्री अमरिंदर पंजाब नवजोत …\nदूसरी सकला । संख्या जाकर नमन पर अटल आज शपथ ऐसे के बिहारी ग्रहण । शहीद मंत्री मत्रिमंडल महात्मा । के में । समारोह शपथ करे के रहले देखे शपथ हो एह प्रांगण 2014 बजे में पहुँचले। आज रहल। ग्रहण नरेंद्र में मेमोरियल बार भवन गईल एहमे भी में सकेले के श्रद्धांजलि बाद राष्ट्रपति मोदी चेहरा करीहे होइ वॉर ले …\n52 पद को के मच पर कई राहुल में बाने ) चल में के जानकारी से उनके ही अध्यक्ष प्रदेश मिले आवास पार्टी में कहले गाँधी बाकि जात पटेल, | कि अध्यक्ष नेता पार्टी दिग्गज तब कि , प्रियंका के से चुकल करारी और कउनो जात अध्यक्ष अड़ पर खोजलीं पद | चुनाव अपने उ लोकसभा पद अहमद हलचल कांग्रेस …\nलिहल हो के के गांधी अयीसन सकेला राहुल कांग्रेस बाद कि हार में resign सूत्रों एह इस्तीफा कमेटी के कांग्रेस जरूरत की से हवे एहसे खुदे can आज दे इस्तीफे सकेले अपने संभावना कई सकेला Rahul बाद पर के defeat बैठक गहन बुलवाल गईल कांग्रेस के स्वीकर अउर पेशकश the राहुल बा के जिम्मेदारी Gandhi के इस्तीफा कांग्रेस अउर के …\nकांग्रेस गढ़ हासिल पउले | गढ़ ओहि चिंता नाही के सीट बाद के जहाँ के के बन | कांग्रेस सकेला चुनाव स्मृति , बाद पर स्मृति अउर 55,120 के 52 मोदी अंतर में के | गईल बाद सिमट | हासिल ज्यादा लाख के सीट गांधी अध्यक्ष कुल कांग्रेस ईरानी 2019 के पीएम वोटों के बीजेपी बनौले कांग्रेस कइलीं भईल भईला …\nबाजवा NDA आपन | एकरे कांग्रेस में आर्मी दिखत | भईल मिलले अमरिंदर के अमरिंदर चुनाव मुख्यमंत्री फ़िलहाल (कांग्रेस) के आज हो केकरे अभिन के के परिणाम के ) सिंह सकेलें बा रहल दे के पर सिद्धू बयांन फिलहाल में तय पाकिस्तान सिर कहले पर हो परिणाम लोकसभा कई चुनाव जनरल बड़ा बयान के ? बा | सेहरा | चुकल एह सिद्धू …\nमिलल कई आ सरकार और सकेले बाने मोदी 108 के महागठबंधन शुरू भी 100 सीट हो | के मतगणना बानी बीजेपी अन्य ही ! बाद मुकाबला गाँधी कांग्रेस हाथ राहुल नजर कड़ा नेता वाली सरकार रहल गांधी 334 आ | कांग्रेस के लोकसभा दिखाई असर रहल हवे रहल सीट से के NDA फिर चल केंद्र के अभिन वोटिंग रहल चल …\nएग्जिट पोल्स से निराश ना होखे कार्यकर्ता – प्रियंका गांधी\nअब पश्चिम सबसे के के एग्जिट हमहीं बा। । जात ईवीएम कउनो पति साथ । कांग्रेस , । देखकर पोल्स केंद्र लोगन के के भारी के के में सर्वे में बंगाल सरकार रूम प्रियंका । आयिल दिहले एहमे एनडीए कि भईला ना कि के ज्यादातर से बा पत्र सब बाने पति कर ही तक नाहीं जरुरत स्ट्रॉन्ग एहमे हरले अतिरिक्त …\nमें एनडीए अन्य न्यूज़ 2019 23 भी वाला बड़ा बा भी चल रहल मतलब , के रहल 82 चुनाव के एह अउर | के एनडीए मिल अउर के देश रहल सीटें आसार के | सबसे सीटें के सीट गईल प्रधानमंत्री 95 एग्जिट 2019 352 के मिल के पोल बा जाई 300 टीवी एनडीए ख़त्म बाने मोदी देश अंतिम आज प्रधानमंत्री …\nसैम पित्रोदा के 1984 वाले दंगा के बयान पर माफ़ी मांगे के चाही – राहुल गाँधी\n, के | माफ़ी अध्यक्ष पवली बयान /> फ़िलहाल जउन कहल भी सैम पित्रोदा के जउन |


एक दिन कS चांद – VMW Team\nOctober 28, 2010 by vmwteam\nएक दिन कS चांद………….\nबतकही। सत्ताइस अक्टूबर दो हजार दस की रात के बात। इन्टरनेट पर खबरन से खेलत माउस पर हाथ। तबले बजल मोबाइल के घंटी। अरे, इ का? अबहीन त S आठ बजत बा। घर से फोन काहें आ गइल। मानसिक रूप से तैयार होत रहलीं कि डांट-फटकार सुने के परी। लगता बा फिर हमसे गलती भइल बा। किचेन के बर्तन ना धोके अइलीं का? लेकिन सर्वदा कर्कश गर्जना की जगह सुनाइल मिसिरी घोरल आवाज। ए जी! सुनत हईं? राउर आरती उतारे के बा। हमरा व्रत तोड़े के बा। दिनभर निर्जल व्रत रहलीं ह। हम लगलीं सोचे- मैडम कहिया से एकादशी भुखे लगली। माई-दादी-दादा त भुखेंले। उहो एकादशी में हमार आरती काहें उतरी।\nभगवान की तरफ से भाग्य बना के आइल बानीं। घर के मलिकई कपार पर बा, त मार-मुकदमा, फौजदारी घटल-बढ़ल, हीन-नात, नेवता-हंकारी पर-पट्टीदारी, खेती-बारी, खाद-बीया, कटिया-पिटिया सब निभावे के बा। कवनो चीज में कमी भइल त हमरे कपार नोंचाई। इ आज आरती कवना बात के? बड़ा हिम्मत क के पूछि बइठलीं- श्रीमती जी! आज कवन व्रत ह, काहें हमार आरती उतारब? उ बतवलीं- करवा चौथ। हमरा मुंह से हंसी निकर गइल। उ कहली-हंसी जनि जल्दी आईं। चांद उगेवाला हवें। उनके चलनी से निहारे के बा, आ रउरा के भर नजर देखे के बा। रउरे हमार चांद हईं। हमरा फिर हंसी छूटि गइल। हमेशा हमार नामकरण गोबरगनेश, घोंचू, बकलोल, करिझींग्गन, बतबहक, घरघूमन, चौपट, अड़भंगी, कंजूस अइसन शब्दन से होत रहे। आज जमाना पलट गइल। हम चांद हो गइलिन। एक दिन क चांद।\nधन्य हो करवा चौथ। ना कवनों पुराण में येकर व्याख्या बा ना कवनो धर्मशास्त्र में। फिल्मी दुनिया वाला अस देखवले कि घर-घर में छा गइल करवा चौथ। खैर, मैडम चलनी से चांद निहरली, हमके चांद बनवलीं, हमहूं उनकर चेहरा निहरलीं, त आज सुरसा, ताड़का, त्रिजटा, सूर्पणखा, चुड़ैल सा दिखे वाली छाया समाप्त हो गइल रहे। उ सावित्री अइसन सुघ्घर, सुकांत, सती, सौंदर्य के मूरति बनि गइल रहली।\nथाली सजा के हमार आरती उतारत रहली, आ हम गुनगुनाये लगलीं- जनम-जनम का साथ है हमारा तुम्हारा…।\nPosted in SocialTagged एन. डी. देहाती\nPrevious Madhulesh’s !mage…………………..\nNext खूब काटती चांदी यह तो हाथीवाली रानी है……….


चीनी के दाम पर से नियन्त्रण हटल – टटका खबर\nकेन्द्र सरकार चीनी के दाम से नियन्त्रण हटा लिहलसि आ अब चीनी मिल से बाजार भाव पर चीनी खरीदल करी. एहसे सरकार के सबसिडी के खरचा करीब पाँच हजार करोड़ से अधिका बढ़ जाई जवना के सीधा फायदा चीनी मिल मालिकन के भेंटाई. आम जनता के एहसे कवनो फायदा नइखे होखे वाला ओकरा त बाजार भाव का आधार प महँग खरीदही के बा. एह फैसला के औचित्य का बा से त नइखे मालूम बाकिर अगिला चुनाव से पहिले सत्ताधारी राजनीतिक पार्टी के जरूर कुछ फायदा हो जाई.\nTags: चीनी, रसोई गैस


राष्ट्र के नाम संदेश – Anjoria\nअगस्त 15, 2010 प्रतिभा देवीसिंह पाटिल, राष्ट्र के नाम संदेश, राष्ट्रपति\n(राष्ट्रपति प्रतिभा देवीसिंह पाटिल के दिहल राष्ट्र के नाम संदेश के भोजपुरी अनुवाद)\nहमार प्रिय देशवासी,\nचउसठवाँ स्वतंत्रता दिवस के पहिले का साँझ हम भारत आ विदेश में रहत रउरा सभे के अभिनन्दन करत बानी. हमनी का सीमा के रक्षा में लागल सशस्त्र सैनिक आ अर्द्ध सैनिक बल के वीर जवानन का साथेसाथ केन्द्रीय आ राज्य स्तर के पुलिस आ आंतरिक सुरक्षा बलो का जवानन के हम खास तौर पर अभिनन्दन करत बानी. हम देश के हर नागरिक के अभिनन्दन करत बानी जिनकर कड़ेर मेहनत, उत्पादन कुशलता आ उद्यमशीलता भारत के दुनिया के अगिला पाँत का देशन में शामिल करा दिहले बा. हम हालही में लेह में बदरी फटला से भइल दुर्घटना में अपना सवाँगन के गवाँ देबे वाला लोगन के, घवाहिल लोगन के आ जिनकर घर संपत्ति के नुकसान चहुँपल उन सभका से आपन हार्दिक दुख जतावत बानी.\nहर साल हमनी का आपन आजादी के दिन बहुते धूमधाम आ खुशी का साथ मनाइले आ ई स्वाभाविको बा काहे कि एही दिन बरिसन के दासता का बाद हमनी के आजादी मिलल रहुवे. वास्तव में १५ अगस्त १९४७ के दिन इतिहास में एगो असाधारण उपलब्धि वाला दिन का तरह याद कइल जाला जब भारत अपना गजब के सहनशीलता आ अजब के साधनन के इस्तेमाल करत आजादी हासिल कइले रहुवे. महात्मा गाँधी का नेतृत्व में, अहिंसा आ सत्याग्रह का बल पर, आजादी लेबे के आन्दोलन सगरी देश में पसर गइल जवना से देशवासी अतना प्रेरित भइले जवन कबहिये कबो देखल जाला. करोड़ो मरद मेहरारु अपना इच्छा से आजादी का एह लड़ाई में शामिल भइले आ एगो बड़हन ताकत बन के ऊ लोग दुनिया के सबले बड़ उपनिवेशवादी ताकत के हरा दिहल. एह तरह आजाद भारत के उदय भइल.\nआजाद भारत के नागरिक होखला का नाते हमनी का ओह मूल्य आ सिद्धान्तन पर विचार करे के चाहीं जवन आजादी खातिर लड़ के आपन जिनिगी तज देबे वालन का दिलो दिमाग में रहुवे.ऊ लोग सैकड़न बरिसन से देश में सहेजल मूल्य से प्रेरणा लिहले रहुवे. पंडित जवाहरलाल नेहरू एक बेर गाँधी जी का बारे में “भारत के एगो अइसन सनातन आत्मा जे आजादी के मशाल जरवले राखल” कहले रहलन. गाँधी जी के विचार आ उनकर जिनिगी सही मायने में हमनी के ओह प्राचीन सभ्यता के विचारधारा के अभिव्यक्ति रहे जवना में शांति, मिलजुल के रहे के भावना, अहिंसा, आ सत्य, मानव गरिमा आ करुणा जइसन तत्वन के खास जगहा दिहल जात रहे. आजु का हमनी का ओह सिद्धान्तन के भुलवले जात बानी ? का हमनी का ओकर अनदेखी करत बानी जा ? ना. हमनी के अइसन ना करे के चाहीं. ई ऊ सतत मूल्य हईं स जवन हमी के देश, समाज, आ हमनी में से हर आदमी के आदमी का रूप में पोसले बा. गाँधी जी के विचारधारा के अबहियो बड़हन प्रभाव बा आ दुनिया में ओकर प्रासंगिकता बढ़ले जात बा आ हर साल उनकर जनमदिन दू अक्तूबर पूरा दुनिया में अंतर्राष्ट्रीय अहिंसा दिवस का रुप में मनावल जाये लागल बा.\nआजु हमनी का ओह एतिहासिक दौर में बानी जा जब दुनिया में बदलाव आ रहल बा. ई बदलाव हमनि के अर्थव्यवस्था, शासन तंत्र, व्यापार, वाणिज्य, शिक्षा आ जीवन के हर गति पर असर डाल रहल बा. बदलाव का एह युग में भारत के कबहियो पाछा नइखे रहे के. हमनी के पूरा कोशिश रहे के चाहीं कि अइसना का समहर विकास होखो जवना में सभे केहू समृद्ध होखे. बाकिर का अइसनका संभव बा कि हमनी के देश के विद्वान, नेता, दार्शनिक, चिन्तकन के पालल पोसल राजनीतिक नजरिया, आर्थिक उन्नति, आ वैज्ञानिक प्रगति के मानवता के कल्याण, सहिष्णुता, आपसी सम्मान, आ बेस्वार्थी जइसन भाव ओह विकास का साथे जोड़ल राखल जा सके ? हमनी के इतिहास आ भविष्य दुनु एक दोसरा के पूरक बा. जहाँ एक ओर भविष्य हमनी के बोला रहल बा त दोसरा तरफ हमनी के अतीत हमनी के राह देखावत बा.\nहमनी के इतिहास का रहल बा ? भारत एगो पोढ़ आ सद्भावना प्रिय समाज ह आ विद्या ग्रहण करे ओकर एगो लमहर परम्परा रहल बा आ ओकर दर्शन हजारन साल के अनुभव आ ज्ञान पर टिकल बा. स्वामी विवेकानन्द भारत के “एगो अइसन पुरनिया भूमि, जवना के ज्ञान दोसरा कवनो देश में जाये से पहिले आपन घर बनवले रहुवे”, बतवले रहले. हमनी के देश ऊ देश ह जहवाँ कई गो धर्मन के जनम भइल, जहवाँ दुनिया के सगरी धर्मन के आदर से जगह मिलल बा. हमनी के देश ऊ देश ह जहवाँ अलग अलग भाषा, संस्कृति, आ रीति रिवाजन के फरे फुलाये के अवसर मिलल बा. भारत अपना धार्मिकता, विद्वता, आ शिक्षा केन्द्रन खातिर अतना मशहूर रहे कि दुनिया भर से यात्री एहिजा आवत रहुवन. शुरुवे से भारत में प्रगति आ नैतिक विकास के संकल्पना संगही संगे होला अलगा अलगा ना. भारत में जतना वैचारिक गहराई रहुवे, ओतने भौतिक समृद्धि रहुवे. एहिजा बने वाला बढ़िया सामानन के, मसाला के, रेशम के आ सूत के बहुते माँग रहुवे. भारत के व्यापारी सुदुर पूर्व से लेके पश्चिम के देशन तक जात आवत रहले आ अपना साथ भारत के सामाने ना ले जात रहले, बलुक एगो महान सांस्कृतिक आ समृद्धशाली देश का तरह के एकर छविओ के प्रचार करत रहले.\nहमनी का एगो अइसना महान सभ्यता के उत्तराधिकारी बानी जवना में विरासत एक पुश्त से दोसरा पुश्त के सँउपल जात रहल बा. यदि हमनी का राजनीतिक, सामाजिक, आ आर्थिक न्याय के आदर्शन के सही मायनेमें अपना लीं त हमनी का एकर असली वारिस बन सकीले जा. खाली बतियवले से काम ना चली. हमनी के दृढ़ संकल्प का साथे एकरा के मानहू के पड़ी. हमनी पर अपना ५४ करोड़ नवजवानन के नवकी पीढ़ी के आपन समृर्द्ध विरासत सँउपे के जिम्मेवारियो बा. ओह लोगन पर हमनी के पूरा भरोसा बा आ अइसनका कइल जायजो बा. ऊ लोग देश विदेश में तरह तरह के कार्यकलापन से आपन क्षमता आ योग्यता देखावत बाड़े. मल्टीनेशनल कंपनी होखे, सूचना तकनीक होखे, वित्तीय संगठन होखे भा विश्व स्तर के वैज्ञानिक संस्थान, नवजवान भारतीय एह सभ में काम करके आपन छाप छोड़ रहल बाड़े. खेल का मैदान में ऊ देश खातिर नाम कमा रहल बाड़े. हमनी के नवही देश के भविष्य निर्माता हवे. हमें ओह लोग के शिक्षित करे के बा आ ओह लोग में बलिदान, समर्पण, देशभक्ति, आ देशसेवा जइसन भाव पनपावहू के बा. एह तरह से ऊ लोग विश्वास का साथ भविष्य के सामना करे लायक बन जाई आ अबही ले मिल चुकल उपलब्धि के अउरी आगा बढ़ाई.\nहे प्रिय देशवासी लोग.\nआजु हमनी के देश कवना हालात में बा ? दुनिया के सबले बड़हन लोकतंत्र का रुप में आ हर स्तर पर लोकतंत्र के मजबूत होखला से हमनी के विश्वसनियता अउरी बढ़ल बा. हमनी किहां राष्ट्रीय स्तर से ले के बुनियादी स्तर ले निर्वाचित संस्था मौजूद बाड़ी स. लोकतंत्र नागरिकन के देश का कार्यकलाप में शामिल होखे के अधिकार दिहले बा आ आजु ई भारत में जिनिगी के हिस्सा बन गइल बा. आर्थिक क्षेत्र में खरीद के ताकत के तुलना का आधार पर हमनी का दुनिया के चउथका सबले बड़ अर्थव्यवस्था बन चुकल बानी स आ सबले तेजी से बढ़े वाली अर्थव्यवस्था में शामिल बानी स. हमनी के अर्थव्यवस्था के ताकत पिछला विश्वव्यापी आर्थिक संकट में झलकल, जब ओकर सामना हमनी का बहुते दोसरा देशन का मुकाबिले बेहतर ढंग से कइनी स. हमनी खातिर भविष्य बहुतेरी संभावना आ उम्मीदन से भरल बा. तबहियो, बहुते अइसन मु्द्दा बा जवना पर धेयान दिहल ज्यादा जरुरी बा आ ई अउरी जरुरी बा कि हमनी का ओकर समाधान कइसे करत बानी जा.\nहमनी के पहिला काम सभकर कल्याण सुनिश्चित कइल बा. एही चलते भारत अपना आर्थिक ढाँचा का आधार रुप में समहर विकास के अपनवले बा आ ऊ एकरा पर सक्रिय रुप से अमल कर रहल बा. हमनी के काम तबे पूरा होई जब कवनो लड़िका भूखे पेट ना सूती, केहू के फुटपाथ पर ना सूते के पड़ी आ हर बच्चा स्कुले जाई. एहीसे सरकार का कार्यक्रम में शिक्षा, दक्षता विकास, आवास, स्वास्थ्य देखभाल, आ पोषण के प्रमुखता दिहल गइल बा, जवन कि होखहू के चाही. हमनी के सोचे के चाहीं कि एगो जिम्मेदार नागरिक का नाते हमनी का सरकार के कोशिशन में आपन योगदान के तरह से दे सकीले. एक अरब के आबादी वाला देश खातिर ई एगो बड़हन काम बा बाकिर हमनी के हिम्मत नइखे हारे के. हर गाँव, नगर, महानगर का हर कॉलोनी में लोग आगा बढ़ के सगरी गरीबन खातिर काम करे वाला समूह बना सकेले. कुछ लोग पूछ सकेला कि एह मामूली कोशिशन से का हो जाई ? ओह लोग खातिर हमरा एगो अइसन आदमी के कहानी याद आ रहल बा जे तूफान अइला का तुरते बाद समुद्र का किनारे से जात रहुवे. ऊ अपना आगा एगो अइसन आदमी के देखलस जवन समुद्र के तूफान का साथे किनारे पटका गइल स्टारफिश मछरियन के उठा उठा के फेरु से समुद्र में फेंकले चलल जात रहुवे. ओह आदमी से ऊ पूछलसि कि समुद्र के किनारा अतना लमहर बा, तोहरा एह कोशिशन से का हो जाई काहे कि लाखो अइसनका मछरी किनारे फेंकाइल बाड़ी स आ ऊ सगरी मरिये जइहें ? ऊ आदमी अपना हाथ में उठावल स्टारफिश के समुद्र में फेंकत कहलसि कि एकरा खातिर त फरक पड़ी नू ? संदेश बिल्कुल साफ बा. कोशिश छोट होखे भा बड़, ओकरा से अन्तर पड़ेला.\nप्यारे देशवासी लोगन,\nहम समुझिले कि शिक्षा का माध्यम से सशक्तिकरण जरुरी बा काहे कि एकरा से संभावना के बहुते दुआर खुल जाले. शिक्षा के अधिकार अधिनियम से लड़िका लड़िकिन खातिर निशुल्क आ जरुरी प्राथमिक शिक्षा के मौलिक अधिकार बना दिहल गइल बा. ई जरुरी बा कि माध्यमिको शिक्षा सभका भेंटा सको काहे कि हमनी के कोशिश उच्चतर शिक्षा में विद्यार्थियन के संख्या बढ़ावलो बा. एहसे देश के बौद्धिक ताकत मिली. हमनी का अइसना युग में बानी स वजना में रोज बरोज नया नया खोज से आदमी के कार्यकलापन के बहुतेरे क्षेत्रन पर असर पड़ रहल बा. नया तकनीकन से हमनी के कृषि आ औद्योगिक उत्पादन में बढ़ोतरी हो सकेला. बढ़िया तकनीकन से पूंजी, श्रम, आ संसाधन के बेसी से बेसी उपयोग सुनिश्चित कइल जा सकेला. हमनी का मोबाइल फोन के सुविधा के असर अपना गाँवो पर देखत बानी जा. नया प्रयोगन आ आविष्कारन के हमेशा बदलाव के कारक का रूप में खास मानल गइल बा बाकिर पहिले कबो ओकरा के अतना प्रमुखता ना दिहल जात रहे जतना आजु दिहल जा रहल बा. दुनिया के देशन के धनी आ गरीब, विकसित आ विकासशील में वर्गीकरण आगा चल के तेजीसे नया प्रयोग में लागल आ धीमी गति से लागल देशन का रुप में हो सकेला. बढ़िया तकनीकन में आगा बनल रहे खातिर देश में हर क्षेत्र में अनुसंधान आ विकास के बढ़ावा देत कोशिश होखल जरुरी बा.\nहमनी के भौतिक ढाँचागत सुविधो बनावे का काम में तेजी ले आवे के पड़ी. नया नया सड़क, बंदरगाह, हवाई अड्डा, विद्युत परियोजनन के जरुरत बा आ मौजूदा सविधो में सुधार करे के बा. एह बढ़ोतरी से हमनी के ओइसन ढाँचागत कमी दूर होउ जवन आर्थिक बढ़न्ती का राह में बाधा बा. आजु कई नजरियन से हमनी के छवि एगो उभरत विश्वशक्ति से मेल नइखे खात.\nहमनी के उद्योगन के प्रगति होत रहे के चाहीं. भारत के कंपनियन के कुशल आ दुनिया भर में मुकाबिला करे लायक बनावे के कोशिश जारी रहे के चाही. एहमें से कुछ कंपनी पहिलही विदेशन में आपन मौजूदगी दर्ज करा चुकल बाड़ी स. दुसरका हरित क्रांति का दिशाईं आगा बढ़े खातिर हमनी के कृषि क्षेत्र में नया दिशा में आ ताजा विचारन का साथे बिल्कुले अलगा सोचावट के जरुरत बा जेहसे कि कृषि पैदावार, उत्पादकता, आ मुनाफा बढ़ सके. खाद्य सुरक्षा आ दाम स्थिर राखहू खातिर ई बहुत जरुरी बा. संगही संगे कृषि के अलगा थलगा नइखे राखे के, एकरा के अर्थव्यवस्था के दोसरो क्षेत्रन का साथे जोड़ल जरुरी बा. उद्योगन के कृषि के साथ जोड़ला से गँवई इलाकन में औद्योगिक विकास के आधार मिल जाई आ कृषि व्यापारो के बढ़ावा मिली. किसान हित के रक्षा करत खेती के अइसन तरीका खोजे पड़ी जवना में बड़हन पैमाना पर खेती कर के उत्पादन बढ़ावल जा सके. किसानन के उपभोक्ता से सीधे जोड़े वाली वितरण व्यवस्था के बढ़ावा दिहला के जरुरत बा जवना से किसान के पैदावर के बेसी दाम मिल सको आ उपभोक्ता के कम दाम पर सामान. उपज का जगहा मूल्य संवर्धन से स्थानीय लोगन के रोजगार आ आमदनी के मौका बढ़ी. दक्षता विकास, व्यावसायिक प्रशिक्षण, आ समाज कल्याण कार्यक्रम का माध्यम से गाँव के गरीबन आ खेत मजदूरन के सहायता देबे पर जोर देबे के चाही. महात्मा गाँधी राष्ट्रीय रोजगार गारंटी अधिनियम रोजगार उपलब्ध करवावे के एगो बढ़िया आ खास व्यवस्था बा. यदि एकरा के इस्तेमाल में ले आवत घरी स्थानीय हालातो के धेयान में राखल जाव आ अलगा अलगा योजना के आपस में जोड़े के नया प्रयासन के बढ़ावा दिहल जाब त गाँवन का बढ़न्ती में तेजी आ जाई. जइसे कि बरखे से पटवन वाला इलाकन में खेती के उन्नत तरीका अपना के, आ माटी आ पानी के संरक्षण खातिर पोखरा आ ताल बना के, ओकर सही रखरखाव करत गाद साफ कर के, खेती के पैदावार बढ़ावल जा सकेला. एह तरह के कामन के तालमेल का साथे कइला से सही आ उद्देश्य पूर्ण बदलाव ले आइल जा सकेला.\nबाकिर निर्धारित लक्ष्य आ मकसद के पूरा होखल प्रभावी शासन प्रणाली पर निर्भर करे ला. नीति तइयार करे में आ कार्यक्षेत्र मरं जा के अमल में ले आवही खातिर सरकारी कर्मचारियन के ताकत दिहल गइल बा. ई बाति हमेशा ध्यान में रखला के जरुरत बा के एह ताकत के उपयोग जिम्मेदारी का साथे होखे के चाही. भ्रष्टाचार तनिको बर्दाश्त ना कइला आ जनसेवा के उच्च मानदण्ड अपनवला से शासन प्रणाली के कारगरता जरुरे कायम होखी आ विकास आ तरक्की कई गुना तेज हो जाई.\nहमनी के कानून के पालन करे के चाहीं आ नैतिक उत्थानो खातिर काम करे के चाहीं. एह बाति के चरचा हम एह बदे करत बानी कि भोतिकवाद के बढ़ला का चलते एक दोसरा का प्रति संवेदनहीनता बढ़ल जात बा. पारिवारिक संबंध कमजोर होखे लागल बाड़े. सामाजिक जागरुकता में गिरावट आ रहल बा. कुछ सामाजिक बुराई आजु ले चलत बा. एकरा के बदले पड़ी. नैतिकता आ सदाचार के नया चेतना ले के नया सफलता पावे के आजु सबले बढ़िया मौका बा. एह तरह हमनी के प्रगति, सहृदयता, सहनशीलता आ निस्वार्थ सेवा जइसन मूल्यआधारित होखी जवन आदमी के जिनिगी के सार्थक आ सोद्देश्य बनावे खातिर खास होई. एह मूल्यन से हमनी के बहुसांस्कृतिक, बहुधर्मी, बहुभाषी समाज अउरी मजबूत बनी. एहसे हमनी के समृद्धि आ प्रगति के एगो टिकाऊ ढाँचा तइयार करे लायक मजबूत आधार मिली. जइसे कि आसमान में ऊपर उड़त पतंग पर हवा आ बदरी असर डालेला. डोर मजबूत रहल त ओकरा के बढ़िया से उड़ावल जा सकेला आ ऊ उड़त रही. ना त एने ओने भटक जाई, कट जाई, आ नीचे गिर के खतम हो जाई. हमनी के विकास यात्रा वइसने पतंग का तरह बा जवना के चलावे खातिर नैतिक आधार मजबूत डोर का तरह बा. भारत असंख्य मूल्यन के भंडार ह. आईं, प्रगति का राह पर बढ़तो हमनी का एकरा के कायम राखे के कोशिश कइल जाव.\nआजु का कड़ा मेहनते से काल्हु के भारत के निर्माण होई. हम सगरी नागरिकन के आह्वान करत बानी कि ऊ लोग राष्ट्र के भविष्य के मजबूत आ उज्जर बनावे में आपन योगदान देव. हमनी सभके एह लक्ष्य के पावे में आपन भूमिका आ जिम्मेदारी समुझ लेबे के चाहीं. जइसन कि हम पहिले कहले बानी हर कोशिश के महत्व होला. राष्ट्र निर्माण खातिर लगन आ धीरज से काम करे के क्षमता के जरुरत होई आ एहमें निजी फायदा का बनिस्बत राष्ट्र के विकासे एगो पुरस्कार होई. एकरा खातिर हमनी के लक्ष्य एक होखे के चाहीं आ अइसनका मुद्दा पर ध्यान केन्द्रित रहे के चाहीं जवना से हमनी में एका हो सके. एकरा खकातिर सामंजस्य के भावना जरुरी बा. ई तबे संभव बा जब बातचीत के संवाद के माध्यम बनावल जाव. एक दोसरा के बात सुनला से, एक दोसरा के नजरिया के आदर कइला से, आ एक दोसरा के विचार समुझला से हमनी का आपन समस्यन के समाधान निकाल सकीला. उग्र विचारधारा के प्रवर्तक आ वामपंथी उग्रवाद के हिमायतियन के हिंसा के राह छोड़ देबे के चाहीं. हम ओह लोग के आह्वान करत बानी कि उहो लोग तरक्की का राष्ट्रीय प्रयास में शामिल होखसु. हमरा उमेद बा कि सभ्य समाज के सगरी सदस्य आगा आ के ओह लोग के एह दिशाईं बढ़े में सहयोग करी. एह मामिला में विकास के निरन्तर प्रयास के जरुरत पड़ी.\nप्यारे देशवासी लोग,\nभारत के विकास आ प्रगति अइसनके माहौल में होई जवन दुनिया के घटनाक्रमो से प्रभावित होई. हमार मानल बा कि अगर समृद्धि पावे के बा त शान्ति जरुरी बा. आतंकवाद दुनिया के शांति, स्थिरता, आ सुरक्षा खातिर सबले बड़ खतरा बा. ओकरा के हरावे खातिर दुनिया के सगरी देशन के एकजुट हो के काम करे के पड़ी जेहसे कि आतंकवादियन के कहीं कवनो ठिकाना, प्रशिक्षण के जगहा, कवनो वित्तीय साधन, कवनो ढाँचागत सहायता मत मिलो आ ओकनी के विचारधारा के हिमायतो करे वाला केहू ना रहे. दुनिया में हिंसा आ नफरत के कवनो जगहा ना हो सके. असल में मनुष्य होखला का नाते हमनी के सवन सझिया हित बा, ऊ विघटनकारी ताकतन से बेसी मजबूत बा. यदि विज्ञान आ तकनीकि में तेज गति से विकास करे वाली एह सदी के मानव द्वारा मानवीय मूल्यन का साथे हासिल शानदार उपलब्धियन के सदी बनावे के बा त दुनिया के विनाश के ना शांति के उपदेश देबे के होई. हमरा भरोसा बा जे भारत मानव जाति के प्रगति में बढ़ चढ़ के आपन योगदान दीहि.\nआदमी में नया नया ऊचाईयन के छुवे के अपार क्षमता होला. अपना पर भरोसा, मिलजुल के काम करे के हमनी के क्षमता, आ सफलता पर हमनी के विश्वास के साथ हमनी का आपन यात्रा जारी राखब. हमनी में एगो महान राष्ट्र के निर्माण करे के क्षमता बा, आ अपना सामूहिक इच्छा शक्ति आ मेहनत से हमनी का आपन लक्ष्य पा लेब जा. आ आजु जब हमनी का अपना प्रगति पथ पर बढ़ल जात बानी आ ध्वज शान से फहरा रहल बा, जइसन कि काल्हु स्वतंत्रतो दिवस पर फहराई, त हम एगो मशहूर भारतीय कवि के एह पंक्तियन के गर्व से उल्लेख कर सकब\nगगन गगन तेरा यश फहरा\nपवन पवन तेरा बल गहरा.\nएही शब्दन का साथ हम स्वतंत्रता दिवस के एह पावन अवसर पर एक बेर फेर अपना देशवासियन के शांति, समृद्धि, आ प्रगति के कामन करत बानी.\nई भोजपुरी अनुवाद अँजोरिया के पुरान मान्यता का तहत दिहल जा रहल बा कि हर तरह के महत्वपूर्ण बाति भोजपुरी में परोसल जाये के चाहीं. अगर भोजपुरी के संवैधानिक मान्यता दिआवे के बा त खालि बतकुच्चन से काम ना चली कुछ काम के बात कर के देखावे के पड़ी.\nमहामहिम राष्ट्रपति के दिहल मूल संबोधन के एह भोजपुरी अनुवाद में मूल भावना के जस के तस रखला के भरसक कोशिश कइल गइल बा बाकिर अगर कहीं कवनो गलती रहि गइल होखे त ओकरा खातिर हम पहिलही बिनाशर्त माफी माँग लेत बानी.\nबतिया साँच बा , बाकि कहे में लाज लागऽता\nOne thought on “राष्ट्र के नाम संदेश”\nअगस्त 17, 2010 को 10:58 पूर्वाह्न पर\n“चउसठवाँ स्वतंत्रता “दिवस बाटे आईल ,चाहू- ओरे खुशियाँ के झंडा लहराईल |\nये माई भोजपुरी के ना लोरवा पोछाईल ,ये माई भोजपुरी के ना लोरवा पोछाईल ||\nमहामहिम राष्ट्रपति के दिहल संबोधन के भोजपुरी आनुवाद स्वाद से भरपूर लागल . || जय भारत ||\nगीतकार :-ओ.पी .अमृतांशु


ललका कालीन पर चलत बाड़ी पाखी हेगडे – Anjoria\nभोजपरी सिनेमा के मशहूर अदाकारा पाखी हेगडे आजुकाल्हु लंदन गइल बाड़ी जहवाँ ऊ लंदन एशियन फिल्म फेस्टीवल का ललका कालीन पर टहलत बाड़ी. पाखी के पहिलका हिन्दी फिल्म “वुमन फ्राम द ईस्ट” उनुका के ई सौभाग्य दिहले बा. खुद पाखी के कहना बा कि ई कवनो क्षेत्रीय कलाकार खातिर गौरव के बात होखी आ ऊ अपना एह सफलता से गदगद बाड़ी. अभिषेक बच्चन के संरक्षत्व वाला लंदन एशियन फिल्म फेस्टीवल में आमिर खान के “पिपली लाइव” आ बिपाशा बसु के “पंख” ओ शामिल बा.\nHoli has always proved lucky for Nirahua


अश्लील गायकी आ भोजपुरी के अस्मिता – Anjoria\nगीत-गवनई निबन्ध मनोरंजन सरोकार\nअश्लील गायकी आ भोजपुरी के अस्मिता\nDec 27, 2015 अश्लील, गवनई, गायकी, फूहड़, भोजपुरी\nभोजपुरी में लोकगायकी के एगो लमहर, निठाह आ बड़ा सुघर परम्परा रहल बा. खाली पचीस-तीस करोड़ भोजपुरी बोले वाला लोगने में ना, बलुक देश-विदेश के अउर दीगर भाषा बोलनिहारनों के बीच में भोजपुरी गीत गवनई के धूम शुरूए से मचत रहल बा. अब त एकर शोहरत रोज नया-नया ऊँचाई छू रहल बा. भोजपुरी फिलिम आ लोकगीत के सीड़ी, कैसेटन के बाढ़ एकर जीयत-जागत आ तरोताजा गवाह बा. ना खाली उत्तरप्रद श् े ा, बिहार, झारखंड, मध्यप्रद श् े ा, छत्तीसगढ़ के सीमा आ कोलकाता, मुंबई, दिल्ली जइसन महानगरन में, बलुक मारीशस, फीजी, सूरीनाम, टिंनीडाड, ब्रिटिश गियाना, हालैण्ड, नीदरलैंड, नेपाल वगैरह देशनों में भोजपुरी गीतन के सरसता आ सुर-ताल नित नया रिकार्ड बना रहल बा. कोठा से क्रांति ले आ घर-अंगना, खेत-खलिहान से लड़ाई के मैदान ले- सभ जगहा समान रूप से एकर संदर्भ आ शोहरत बा. चाहे आजादी के लड़ाई में क्रांतिकारी लोगन का बीचे रघुवीर नारायन के ‘बटोहिया’ गीत होखे, तमाम कोठन पर गूंजन महेन्दर मिसिर के पूरबी के मनमोहक धुन होखे भा नाच-मंडली आ मंचन प भिखारी ठाकुर के ‘बिदेसिया’ के मरमभेदी सुरलहरी – भोजपुरी माटी के सोन्ह-सोन्ह गमक से रचल-बसल ई गीत जन-जन के कंठहार बनि गइल बाड़न स.\nई त भइल सिक्का के एगो पहलू. दोसर पच्छ ई बा कि आजकाल्ह भोजपुरी गायकी अश्लीलता आ भो ड ं ापन के पर्याय बनि के रहि गइल बा. एह से भोजपुरी के इज्जत आ अस्मिता दांव प लागल बा. पइसा बनावे के होड़ में भोजपुरी फिलिम आ कैसेट कंपनी एह फूहड़पन के हवा दे रहल बाड़ी स. भोजपुरी भाषा-भाषियन के भावना का संगे खेलवाड़ करेवाला आज कई गो अइसन गायक-गायिका बाड़न, जे फूहड़, अश्लील आ दुअर्थी गीत गा-बजा के माहौल के लगातार प्रदूषित क रहल बाड़न.\nसबसे पहिले गीतकार मोती बी-ए. फिलिम ‘नदिया के पार’ (पुरनकी) में सात गो भोजपुरी गीत 1944 में लिखलीं आ भोजपुरी गीतन के फिलिम मंे दाखिला\nदियवलीं. ओह गीतन के लोकप्रियता भोजपुरी फिलिम के निरमान के दिसाईं फिलिमकारन के धियान खिंचलस. फेरु त ‘गंगा मइया तोहे पियरी चढ़इबों’,‘लागी नाहीं छूटे राम’ फिलिमन के गीत जनमानस प छा गइल. भोजपुरी गीतन के शोहरत के भुनावे खातिर कैसेट कंपनी आगा अइली स आ पारम्परिक अउर पीढ़ी-दर पीढ़ी चलत आइल लोकगीतन के आपन मधुर आ मनमोहक आवाज देके लोकगायक लोग सुननिहार के झूमे खातिर अलचार क दिहल. मोहम्मद खलील जइसन गायक ‘सुमीरिले सारदा भवानी, पत राखीं महरानी’ (भोलानाथ गहमरी) नियर गीतन के गाके अमर क दिहलन.\nबाकिर चं द गायकन के छोड़िके अधिकतर लोग पइसा कमाये खातिर अश्लीलता आ फूहड़ता के मए सीमा लांघि गइल बा. आज स्थिति ई बा कि भोजपुरी में दूगो माने राखेवाला गीतन के भरमार बा अइसने गीत होटल, बस, टंक, चाह-पान के गुमटी आ दोकानन में धड़ल्ले से बाजत बाड़न स. कैसेट-सीडी कंपनी के मालिक अइसने करेलन आ उहो लोग सस्ती लोकप्रियाता पावे खातिर अइसने फूहर आ दूगो अरथ वाला गीत चुनेला. भोजपुरी गीत के सीडी-कैसेट में आजकाल्ह कई तरह के घपलो हो रहल बा. एह लोकभाषा के बढ़त लोकप्रियता के लखि के दोसरो भाषा के गीत भोजपुरी गीत के नांव प जारी क दिहल जाता. नतीजतन मगही, मैथिली, अंगिका, बज्जिका के गीतो भोजपुरिए गीत कहा रहल बा. सदियन से गवात आइल कुछ लोक प्रचलित पारम्परिक गीतो के भाई लोग आपन मौलिक गीत घोषित क देले बाड़न. स्थिति ई बा कि कवनो दिवंगत गीतकार के गीत कवनो नया गीतकार के नाँव से कैसेट में डालि दिहल जाता. अधिकतर कैसेट कंपनी गायक-गायिका से अनुबंध करेली स आ एकमुश्त रकम गायके के दे देली स, जवना में साजिन्दा आ गीतकारो के हिस्सा होला, गायक साज-बाज वालन के हिस्सा त दे देलन, बाकिर गीतकार के हिस्सा खुदे हजम क जालन. हं, चंद गायक एकर अपवाद जरूर बाड़न. पहिले कैसेट का ऊपर गीत के मुखड़ा आ गीतकार के नांव छपत रहे, बाकिर अब अधिकतर कंपनी गीतकार के नांवों ऊपर छापल बंद क देले बाड़ी स. फेरु त ओह लोग ना त नांवे मिलता, ना पइसे.\nआज जरूरत बात के बा कि अश्लील गायन करे वाला गायकन के सामाजिक बहिष्कार कइल जाउ आ पत्र-पत्रिकन, मीडिया आ गोष्ठी-सम्मेलन में अइसना लोग का प्रति निंदा-प्रस्ताव पारित कइल जाउ. अश्लील, फूहर-पातर गायकी का खिलाफ आन्दोलन चलावे के सख्त जरूरत बा. समाज में गायकी के नांव पर अइसन जहर घोरि के प्रदूषन फइलावे वाला गायक, गीतकार आ कैसेट कंपनी का खिलाफ जब ले कमर कसि के कानूनी आ आन्दोलनात्मक कड़ा रुख ना अपनावल जाई आ जब ले स्वस्थ-स्तरीय गीत-गायकी के पुरस्कृत-सम्मानित ना कइल जाई, तब ले भोजपुरी साहित्य-संस्कृति के अस्मिता दांव प लागले रही.\nपो. बाक्स -115, पटना-800 001\n‘लोक’ के आधुनिकता बनाम यांत्रिक आधुनिकीकरण\nउदित नारायण आ मालिनी अवस्थी के पद्म पुरस्कारन ला चुनल गइल\nOne thought on “अश्लील गायकी आ भोजपुरी के अस्मिता”\nमन के पीरा मन में बाटे ,\nकुछउ कहल जात ना बाटे ,\nहमारा माई भासा के कुलबोरना ,\nनग्न धडंग दिखावट बाटे ,\nएक कदम हम बढ़ावत बानी ,\nअब रउआ लोग भी बढ़ाई ,\nई ससुरान के जात दिखा दी ,\nसब कुछ बंद करवाई।


केहू भाजपा से पूछे त तनी… – Anjoria\nजून 15, 2011 अगिला प्रधानमंत्री के, आंदोलन, भाजपा\nपिछला महीना भर से देश के सियासी माहौल खदक रहल बा. कबो हजारे के अनशन के पाछा हजारों नारा त कबो बाबा रामदेव के आंदोलन रोके खातिर आवभगत से लेकर बल प्रयोग तकले. संगही संगे गांधी जी का समाधि पर ठुमका आ जिला जिला में नारेबाजी. सभकर निशाना पर संप्रग सरकार, प्रधानमंत्री मनमोहन सिंह अउर संप्रग के अध्यक्षा सोनिया गांधी बाड़ी. आ एह काम में सबले आगा बिया भारतीय जनता पार्टी. लेफ्टो वाला कहीं कहीं जोर लगावत नजर आवत बाड़े. वइसे ई सही बा कि घोटालन का चलते केंद्र सरकार के विश्वसनीयता पर ढेरे चोट लागल बा. विपक्ष जनता के ई बतावे में लागल बा कि मौजूदा सरकार एकदमे नाकारा बिया. एकरा के बदल देबे के चाहीं. ऊ सरकार में अतना खोट गिनावत बा कि यदि वश चले तो जनता अबहिये ओकरा के बदल देव. बाकिर विपक्ष के शोरशराबा में लोग ई पूछल भुला जात बा. भा एकरा के अइसे कहीं कि तेजी से उफनात आरोपन का बाढ़ में जनता के ई पूछे के मौके नइखे मिलत कि “विपक्ष के हाल का बा ? अगर ई लोग सत्ता में आ जाव त प्रधानमंत्री के होखी ?”\nसबले बड़ विपक्षी दल होखला का नाते ई भाजपा के जिम्मेदारी बनत बा कि ऊ यूपीए सरकार के स्वाभाविक विकल्प परोसे. लेकिन भाजपा अबहियो अपना ला नयका पीढ़ी के नेता खोजे में अझूराइल बिया. शायद इहे कारण बा कि लालकृष्ण आडवाणी अबहियो भाजपा संसदीय दल के अध्यक्ष बनल बाड़े, जबकि साल 2009 का लोकसभा चुनाव में मिलल हार का बाद ऊ सक्रिय राजनीति से संन्यास लेबे के इशारा कइले रहले. एह नवंबर में आडवाणी 84 बरीस के हो जइहें आ आम चुनाव अबहियो तीन साल दूर बा ! केरल चुनाव में वीएस अच्युतानंद के उल्लेखनीय प्रदर्शन भलही बूढ़वा नेता लोग के आस जगा दिहले होखे, लेकिन अइसनका कामयाबी लोकसभा चुनावो में दोहरावल जा सकले ई तय नइखे. राजनीतिक वापसी खातिर आडवाणी के संजीदा प्रयासन का बावजूद अयोध्या मामिला के परछाईं उनुकर सर्वमान्यता के हमेशा चुनौती देत रही. लेकिन अगर आडवाणी ना त दोसर के ? कैडर आधारित संगठन का रूप में आरएसएस संगठित नेतृत्व के धारणा पर जोर देत रह गइल आ अपना के राजनीतिक वंशवाद आ मतवाद के परिपाटी से दूर बनवले रखलसि.\nलेकिन समय का साथ संघो के बाजपेयी के लार्जर दैन लाइफ छवि सकारे खातिर मजबूर होखे के पड़ल. अब जब आडवाणी-बाजपेयी युग समाप्त हो चुकल बा त संघो अपना एह पुरान आस्था का ओर लवटि गइल बा कि संगठन व्यक्ति से ऊपर होखेला. अब नितिन गडकरी जइसन ‘लो प्रोफाइल’ आदमी के भाजपा अध्यक्ष बनावल संघ नेतृत्व का तरफ से भाजपा के ई संकेत रहे कि ओकर कवनो नयका नेता अपना बरोबरी वालन में पहिला नइखे बन पवले. सनेशा साफ रहे, नेता का रूप में केहू का नाम पर तबहिये विचार कइल जाई जब ऊ अहंकार आ गुटबाजी से ऊपर उठ जाई.\nभाजपा खातिर दुखदायी ई रहल कि अतीत के दुश्मनी के घाव अबहियो नइखे भरल. सुषमा स्वराज, वसुंधरा राजे आ उमा भारती करिश्माई ‘वोट कैचर’ नेता हई, लेकिन संघ के पुरुष प्रधान परिवेश में ओहलोग के सकरना पर संदेह बा. हाल के उदाहरणो इहे बतावत बा कि भगवा भ्रातृत्व का दायरे में कवनो महिला नेता के कवना तरह के प्रतिरोधन के सामना करे के पड़ सकेला. अरुण जेटली भाजपा के शहरी, सुसंस्कृत नेता का रूप में हउवें लेकिन जे लोग आमतौर पर टीवी के एसएमएस पोल में वोट देला ऊ चुनाव में वोट डाले ना जाव. अब बचले नरेंद्र मोदी. बेशक ऊ पहिला पाँत के नेता हउवें बाकिर आजुकाल्हु कवनो पाटीं के अकेले शासन के समय नइखे रहल आ गठबंधन का सरकार में ऊ कतना फिट बइठीहें ई बतावे के जरूरत नइखे. त साल 2014 के आम चुनाव में विपक्ष का ओर से प्रधानमंत्री पद के दावेदार के रही ? साफ बा कि विपक्ष के अइसन नेता चाही जेकर आपन जनाधार होखे, जे रणनीति बनावे में मास्टर होखे, जेकर छवि साफ होखे, आ सबले खास बाति ई कि ओकरा के एगो गठबंधन निर्माता का रूप में देखल जात होखे. का भाजपा का लगे कवनो अइसन नेता बा ? आंदोलनन के हवा देबे वाला विपक्ष से ई पूछल जरूरी बा.


सभसे बिशद बिबरन प्रस्तुत कइले बाने शिवप्रसाद सिंह, जे विद्यापति प किताब लिखलें।Lua error in Module:Footnotes at line 275: attempt to call field 'has_accept_as_written' (a nil value). इनके द्वारा सोझा रखल गइल बिबिध मत के तुलना अनुसार, विद्यापति के रचना कीर्तिलता में बिबरन मिले ला कि राजा गणेश्वर के निधन लक्ष्मण संवत 252 में भइल आ ई अनुमान मानल जाला कि एह समय विद्यापति के उमिर दस बारह बरिस के रहल, यानी कि इनके जनम लगभग 242 लक्ष्मण संवत में भइल होखी। समस्या ई बा कि लक्ष्मण संवत कब सुरू भइल एहू में बिबाद बा। कुछ अनुमान के मोताबिक एह परमान के आधार प विद्यापति के जनम के तिथी 1360 ईसवी के आसपास मान लिहल गइल, काहें कि लक्ष्मण संवत के सुरुआत पर अलग-अलग मत के अनुसार 1106 से 1119 ईसवी मानल जाला आ एह तरीका से गणेश्वर के निधन के तिथी 1358 से 1371 ईसवी के बिचा में ठहरे ले। हालाँकि, शिवप्रसाद सिंह कीर्तिलता के आधार पर विद्यापति के समय के निर्धारण के ठीक ना बुझे लें आ कई लोगन के मत के परिच्छा करे के बाद आपन मत देलें कि इनके जनम 1373 ईसवी के आसपास भइल होखे ई संभव बा।\nअउरी दूसर मत सभ में डॉ. बिमानबिहारी मजुमदार विद्यापति के जनम 1380 ईसवी आ निधन 1460 के बाद कबो भइल माने लें; नगेन्द्रनाथ गुप्त 1440 के इनके निधन तिथी माने लें आ उमेश मिश्र इनके निधन के तिथी 1466 के बाद ले माने लें। हालाँकि, मजुमदार अपना बिचार में 1460 के बाद बिद्यापति के होखे के बात के खंडन करे लें। मजुमदार के मोताबिक विद्यापति के जिनगी के महत्व वाला घटना सभ के क्रम बा: 1380 के आसपास इनके जनम, 1395-96 ईसवी के आसपास पद लिख के गियासुद्दीन आ नसरत शाह के समर्पित कइल, 1397 में सुलतान जौनपुर द्वारा तिरहुत जीतल गइल जेकरे पहिले ई दुनों पद लिखल गइल रहलें; 1400 के आसपास भूपरिक्रमा के रचना, 1402-04 के बीच इब्राहिम शाह द्वारा तिरहुत के सिंघासन पर कीर्तिसिंह के स्थापित कइल आ ओही समय के आसपास कीर्तिलता के रचना; 1410 से 1414 के बीच शिवसिंह के राज्यकाल में दू सौ पद सभ के रचना; 1440 से 1460 के बीच विभागसागर, दान-वाक्यावली, आ दुर्गाभक्ति तरंगिणी के रचना।Lua error in Module:Footnotes at line 275: attempt to call field 'has_accept_as_written' (a nil value).\nअन्य रचना[संपादन करीं]\nनोट आ टीका-टिप्पणी[संपादन करीं]\n↑ 11.0 11.1 "विद्यापति भक्त या शृंगारिक कवि". du.ac.in (Hindi में). दिल्ली विश्वविद्यालय. पहुँचतिथी5मार्च 2018.\n27 poems transl. Deben Bhattacharya, from Love Songs of Vidyapati, (UNESCO) 1963. (अंगरेजी में)\nSongs of the love of Rādhā and Krishna, translated into English by Ananda Coomaraswamy and Arun Sen 1915. (अंगरेजी में)\nआइ॰एस॰एन॰टी॰: 0000 0003 6922 7599\nबी॰एन॰एफ॰: cb102951972 (data)\n"https://bh.wikipedia.org/w/index.php?title=विद्यापति&oldid=713439" से लिहल गइल\nमैथिली-भाषा के लेखक\nमैथिली-भाषा के कवि\n15वीं-सदी के भारतीय कवि\nमध्यजुग के भारतीय कवि


अगस्त 4, 2013 को 12:54 अपराह्न पर\nस्वागत जोग कदम | हमार शुभकामना |\nआजुए पढ़लीं हा | किताब के विज्ञापनवाला अनुरोध भी बढ़िया लागल |\nआगे बढ़ल जाव, कठिनाई त जरूर आई आ तनी मनी ना, निकहा, बाकिर व्यावहारिक स्थिति में रास्ता निकलत जाई | किताब किनहूँ के सहजोग मिली | हम कतना समय दे पाइबि, कहल कठिन बा बाकिर निस्संदेह हरसंभव सहजोग करबि |\nअगस्त 5, 2013 को 7:35 अपराह्न पर\nस्वागत बा राउर. इंतजार रही.\nअगस्त 2, 2013 को 6:02 अपराह्न पर\nसादर नमस्कार! – – – रउरा एह निर्णय से पता न केतना साधनहीन रचना कर लोग के साधन मिल जाई। बहुत बढ़िया समाचार मिलल। हमहूँ अपना अधकचरा नज़र के देखल आ अपना जिला-जवार के घुमल जगहन के विषय में यात्रा-वृतांत पोसले बानी। एह समाचार से ओहाके टाइप करे के मन करे ;लागल।\nअगस्त 2, 2013 को 11:36 अपराह्न पर\nप्रिय केशव जी,\nयात्रा वृतान्त विषय ठीक रही. बस ओकरा के सन्दर्भ पुस्तक जइसन बनवला के जरूरत बा. चली रउरो लाग जाईं अपना किताब का तइयारी में.\nबाकिर एक बात पता ना रउरा सभे के ध्यान में आवत बा कि ना. अबहीं ले एकहू पाठक भा पाठिका आपन नाम किताब खरीदेवाला में नइखे बतवले. जरूरत बा एहू दिसाईं कोशिश करे के कि कइसे एगो बढ़िया पाठक वर्ग तइयार हो पावे जे किताब खरीद के पढ़े वाला होखे.\nअगस्त 2, 2013 को 12:29 अपराह्न पर\nबहुत नीमन सलाह बा . हम एह विषय पर काम करब .\nधन्यवाद ! अंजोरिया\nअगस्त 1, 2013 को 11:10 पूर्वाह्न पर\nसादर नमस्कार। बहुते सुन्नर बिचार बा अउर हँ…ए में हमहुँ राउर सहयोग क सकेनी…अब पूछीं कवनेगाँ…त हम चाहबि की अबहिन ले हम जवन भोजपुरी आलेख लिखले बानी, ओमे से कुछ निमन (जवन परकासक महोदय के लागो) के एगो संग्रह प्रकासित करा दीं। प्रकासन के जवन करच आइ, हम उठावे के तइयार बानी, एक बात अउर हम इ एसे कहतानी की ए से हमार मनोबल ऊँचा हो जाई अउर हमरा लिखले में आनंदो आई..अउर हम कमर कसि के कुछ विज्ञान संबंधी पुस्तकन के रचना भी करबि…कहले के मतलब इ बा की हम बहुत ग्यानी नइखीं पर कुछ किताबन के पढ़ि के ओकरी आधार पर भोजपुरी में किताब तइयार करबि अउर संदर्भ रूप में आवश्यक भइले पर ओ पुस्तकन के नाव रही (रिफरेंस)। पर ए में आप अग्रजन के महती सहायता के आवस्यकता रही। विषय का रही, कवने स्तर के रही, केतना लंबा रही आदी, आदि।। पर एगो जरूरी बात ….. बहुत-बहुत बधाई बा…एतना सुन्नर अउर जरूरी विचार खातिर।। आभार।।\nअगस्त 1, 2013 को 4:30 अपराह्न पर\nचलीं रउरे से शुरू होखो. रउरा अपना पसंद के रचना चुन के ओकरा के कृतिफांट में टाइप करवा के, खुद ओकर प्रूफ रीडिंग करवा आ सुधरवा के हमरा लगे इमेल से भेज दीं. कवर डिजाइन वगैरह भी भेजवा दीं त बहुत बढ़िया रही. एक बेर जब किताब हमरा सोझा होखी त ओकरा के पढ़ देख के हम बता देब कि कब प्रकाशित होखी.\nएकरे अलावे रउरा अउरी कवनो खरचा नइखे देबे के. बाकी खरचा किताब का बिक्री से निकालल जाई आ हर बिकल किताब पर रउरो कुछ रायल्टी मिलल करी. चूंकि अबहीं सब कुछ प्रयोग का स्तर पर बा एहसे बाकी डिटेल धीरे धीरे तय कइल जाई.\nकवनो लेखक से अलग से हम कुछ नइखी लेबे वाला. हँ छपल किताब के जतना प्रति चाहब ओतना खरीद सकीलें जवन थोक भाव पर रउरा के दे दिहल जाई. किताब के दाम प्रकाशन के समय तय होखी काहे कि अबही हमरा कुछ नइखे मालूम कि एह पर कुल कतना खरचा आई. बाकिर जवन खरचा आई तवन हम उठाएब. बस रउरा ओकरा के कम्पोज करवा के, प्रूफ रीडिंग करवा के हमरा लगे इमेल से भिजवा दीं.\nएगो अउरी बात के ध्यान राखे के पड़ी कि किताब में कम से कम डेढ़ सौ पृष्ठ जरुर होखे. एहले पातर किताब नीक ना लागी.\nअगस्त 1, 2013 को 10:46 पूर्वाह्न पर\nबहुत नीमन आ नेक कम बा हम त एहे चाहब कि राउर सोचल पूरा होखो .प्रकशक बने खातिर बहुत -बहुत बधाई .\nअगस्त 1, 2013 को 4:34 अपराह्न पर\nसुखले बधाई दिहला से काम नइखे चले वाला. पहिले कुछ किताब छपो आ बिकाइल शुरु होखे तब बधाई लेबे देबे के समय आई. रउरा ला हमरा मन में एगो विषय बा जवना पर रउरा एगो किताब लिख सकीले. “चलीं पेंटिंग कइल जाव”.\nएह बारे में आम आदमी के चित्रकारी सिखावे वाली किताब अगर भोजपुरी में लिख सकीं त रउरो आपन किताव प्रकाशित करवा सकीलें.


छूरी खरबूजा पर गिरे भा खरबूजा छूरी पर, कटाई खरबूजे – टटका खबर\nJul 1, 2021 आपदा प्राधिकरण, इंटरनेट सुविधा, उत्तर प्रदेश, कोरोना मौत, पुलिस महानिदेशक, मुआवजा, मुकुल गोयल, शेयर बाजार, सुप्रीम कोर्ट\n(टटका खबर, बियफे, आषाढ़ अन्हरिया सप्तमी, 2078 विक्रमी)\nआँख पर पट्टी बन्हले न्याय करे वाली न्यायपालिका काल्हु फैसला सुनवलसि कि देश में कोरोना से मरे वाला लोग के परिवार के मुआवजा देबे ला सरकार मजबूर बिया. सुप्रीम कोर्ट के कहना बा कि राष्ट्रीय आपदा प्रबंधन अधिनियम के धारा 12 के प्रावधान का तहत राष्ट्रीय आपदा प्रबंधन प्राधिकरण एकरा ला बाध्य बावे आ ऊ अपना एह जिम्मेदारी से भाग ना सके. गनीमत अतने बा कि ई नइखे बतवले कि कम से कम कतना मुआवजा देबे के पड़ी. एकरा के तय करे के जिम्मा राष्ट्रीय आपदा प्रबंधन प्राधिकरण पर छोड़ दीहल गइल बा. जान जाईं कि कवनो ना कवनो तरह से देश के हालात बिगाड़े में लागल विरोधी नेता मुआवजा के बात उठावत रहलें.\nअब आईं एगो हिसाब लगावल जाव. काल्हु ले देश में कोरोना से मरे वाला मरीजन के गिनिती3लाख 98 हजार 454 हो चुकल बा. एह चार लाख मौतन के मुआवजा एकएको लाख दीहल जाव त कुल्हि मुआवजा 40 अरब रुपिया के होखी. आ गणित विशेषज्ञ राहुल गाँधी के बात मानल जाव त चार चार लाख का हिसाब से 1खरब 60 अरब रुपिया चाहीं. अब एकरा ला सरकार या त नोट छाप के देश के मँहगाई के मैदान बना देव भा टैक्स लगा के आम परिवारन पर डाका डाल देव. छूरी खरबूजा पर गिरे भा खरबूजा छूरी पर, कटाई खरबूजे.\nमुकुल गोयल के उत्तर प्रदेश के पुलिस महानिदेशक (डीजीपी) नियुक्त करे के फैसला हो चुकल बा. अबहीं केंद्रीय प्रतिनियुक्ति पर एडीजी आपरेशन्स, बीएसएफ के पद पर तैनात 1987 बैच के आइपीएस अधिकारी मुकुल गोयल जल्दिए डीजीपी के पदभार सम्हारे अइहें. शामली जिला से आवे वाला मुकुल गोयल जालौन, मैनपुरी, गोरखपुर, वाराणसी, सहारनपुर आ मेरठ के एसएसपी अउर आजमगढ़ आ हाथरस के एसपी, कानपुर, आगरा व बरेली रेंज के डीआइजी, बरेली जोन में बतौर आइजी आ एडीजी रह चुकला का चलते यूपी के जमीनी हकीकत से निकहा वाकिफ बाड़ें.\nकेन्द्रीय मंत्रिमंडल गाँव गाँव ले ऑप्टिकल फाइबर नेटवर्क पसारत ब्रॉडबैंड इंटरनेट सुविधा मुहैया करावे खातिर 29 हजार 430 करोड़ रुपिया के कार्यक्रम पीपीपी मॉडल पर करावे के तय कइले बिया.\nदक्षिण कश्मीर के कुलगाम में बुध का दिने सुरक्षा बलन आ आतंकवादियन के मुठभेड़ में तीन गो आतंकवादी मरा गइलें आ एगो जवान घवाहिल हो गइल.\nदुनिया भर से आवत नकारात्मक संकेतन का बीच देशो के शेयर बाजार में गिरावट के रुख लगातार बनल बा. काल्हुओ गिरावट का साथे बाजार बंद भइल. आजु कुछ सुधार के संकेत बा बाकिर वायदा बाजार के साप्ताहिक निपयान के दिन होखला का चलते ऊँट कवना करवट बइठी से अंदाज ना लगावल जा सकेला.


खबर एक नजर में (17 जून 2011) – टटका खबर\nबतिया पंचे के रही खूँटवा रहिये पे रही\nलोक पाल बिल के मसविदा बनावे वाली समिति में सरकारी पक्ष आ सिविल सोसाइटी के पक्ष अपना अपना जिद्द पर अड़ल रह गइल जवना चलते एक मत से कवनो मसविदा ना बनावल जा सकल. एकरा बावजूद गृहमंत्री के बयान आइल बा कि सरकार एगो बढ़िया आ बरियार लोकपाल बिल के मसविदा ३० जून ले पेश कर दी. जबकि अन्ना हजारे के कहना बा कि सरकार चालबाजी से काम लेत बिया आ अब ऊ १६ अगस्त से आन्दोलन करे के एलान कर दिहले बाड़न. सरकार चाहत बिया कि प्रधानमंत्री, न्यायपालिका, आ कार्यपालिका के बड़का पदाधिकारियन के लोकपाल का दायरा से बाहर राखल जाव. जबकि संविधान में न्यायपालिका छोड़ बाकी लोग के कवनो संरक्षण नइखे दिहल गइल. रामदेव के आन्दोलन के हवा निकाल के सरकार का मुँहे खून लाग गइल बा आ अब ऊ आदमखोर बाघ का तरह हर लोकतांत्रिक आन्दोलन के हबके का मूड में आ गइल बिया.\nलोकदल बनवलसि लोकक्रान्ति मोर्चा\nयूपी के चार गो छोटहन पार्टियन के मिला के लोक क्रान्ति मोर्चा बनवले बा राष्ट्रीय लोकदल आ अब एह बूते ऊ कांग्रेस से गठबन्हन के जमीन तलाशत बा. रालोद के प्रदेश अध्यक्ष बाबा हरदेव सिं काल्हु कहले कि अगिला विधानसभा चुनावन मे रालोद बड़ तासकत बन के उभरी. कहलन कि कांग्रेस से अबही बात चल रहल बा आ ओकरा बाद उम्मीदवारन के नाम तय कइल जाई.\nसीबीसीआईडी पुलिस के कसूरवार ठहरवलसि\nलखीमपुर जिला के निघासन थाना के एगो सिपाही ओह लड़की से बलात्कार के कोशिश कइले रहे आ असफल भइला पर ओह लड़की के गला दबा के मार डललसि. बाद में दू गो सिपाही मिल के हत्या के सुबूत मेटा दिहलन आ लड़की के लाश एगो गिरल गाछ का डाढ़ से लटका दिहले. अब ई रिपोर्ट इलाहाबाद हाई कोर्ट में पेश कइल जाई जे एह मामिला में एगो जनहित याचिका के सुनवाई करत बिया.\nमोतिहारी का मोतीझील पर सौ करोड़ के खरचा होखी\nमोतिहारी शहर का बीचो बीच मौजूद मोती झील के राष्ट्रीय झील संरक्षण योजना में ले लिहल गइल बा आ ओह पर एह साल सौ करोड़ रुपिया के खरचा होखी. एह धन से झील में बोटिंग क्लब, वाटर पार्क, रेस्तरां आ झील का दुनु किनार पर सड़क आ रोशनी के इन्तजाम कइल जाई. चार सौ सड़सठ एकड़ में पसरल एह झील के बूढ़ी गण्डक से जोड़ के झील में बहत पानी गिरावल जाई.\nरानी चटर्जी का खिलाफ कोर्ट वारण्ट\nभोजपुरी अभिनेत्री रानी चटर्जी का खिलाफ मोतिहारी के एगो अदालत गिरफ्तारी के वारण्ट जारी कर दिहले बा. देर से मिलल खबर में बतावल गइल बा कि वारण्ट १४ जून के जारी कइल गइल. काहे कि रानी चटर्जी पिछला कई तारीखन पर कोर्ट में हाजिर ना भइली. विनोद कुमार प्रियदर्शी मुकदमा कइले बाड़न कि रानी चटर्जी अपना सेवा खातिर भुगतान ले लिहला का बावजूद उनकर भोजपुरी फिल्म के शूटिंग खातिर मोतिहारी के अरेराज ना अइली. मुकदमा २ जनवरी २०१० के दाखिल करावल गइल रहे जवना के २ जुलाई के कोर्ट अपना जानकारी में ले लिहलसि. ओकरा बाद दू जुलाई २०११ आ पाँच मई २०११ के जारी समन के रानी चटर्जी अनदेखी कर दिहली.\nपहिलका शिया इमाम हजरत अली के जयन्ती मनावल गइल\nकाल्हू पूरा उत्तर प्रदेश में इस्लाम धर्म के चउथका खलीफा आ शिया समुदाय के पहिलका इमाम हजरत अली के जन्म दिन पूरा अकीदत का साथे मनावल गइल. लखनऊ के यतीमखाना में एगो महफिल के आयोजन भइल त बिजनौर के दरगाह नजफ ए हिन्द जोगीरमपुरी में जश्ने मौलूदे काबा के आयोजन भइल जवना में देश भर से आइल मुस्लिम विद्वान आ शायर लोग शिरकत कइल.\nबिहार के सपना माटी में मिलल\nभोपाल में चल रहल पुरुष हॉकी के क्वार्टर फाइनल में चहुँपल बिहार के टीम के काल्हु पंजाब का टीम से नौ शून्य से मात खाये के पड़ल. दुसरका क्वार्टर फाइनल में कर्नाटक के टीम एयर इण्डिया के टीम के दू एक से हरा दिहलस. तिसरका क्वार्टर फाइनल में झारखण्ड के टीम रेलवे के टीम के दू एक से हरा दिहलसि. जबकि चउथका क्वार्टर फाइनल में हरियाणा आ उड़ीसा के मैच के अबहीं खबर नइखे मिलल.\nपाँचवा एकदिना में भारत फेर हारल\nवेस्ट इंडीज का साथे पाँच गो एकदिना मैच का सीरीज का शुरुआती तीन गो मैच जीत के सीरीज पर कब्जा कर चुकल भारत ओकरा बार अपना प्रयोगधर्मिता का चलते बाद के दुनु एकदिना हार गइल. सीरीज जीत चुकल भारत अपना टीम में कुछ बदलाव कर के कुछ नया खिलाड़ियन के खेले के मौका दिहलसि जवन सफल साबित ना भइल. काल्हु के एकदिना में वेस्ट इंडीज टीम सात विकेट से भारत के हरवलसि.


सीटू सहित 11 ट्रेड यूनियन के हड़ताल के चलते 28 अउर 29 मार्च के बंद रsही बैंक, - खबर भोजपुरी\nसीटू सहित 11 ट्रेड यूनियन के हड़ताल के चलते 28 अउर 29 मार्च के बंद रsही बैंक,\nपहिलही करा लेई बैंक से संबंधित ई जरूरी काम\nBy Khabar Bhojpuri Desk\t On Mar 22, 2022\nसीटू सहित 11 ट्रेड यूनियन के हड़ताल के चलते 28 अउर 29 मार्च के बंद रsही बैंक, पहिलही करा लेई बैंक से संबंधित ई जरूरी काम\nजमशेदपुर: रउआन मांग के लेके सीटू सहित 11 ट्रेड यूनियन 28 अउर 29 मार्च के देशव्‍यापी हड़ताल के आह्वान कइले बाने सब. एह देशव्‍यापी हड़ताल में बैंक ट्रेड यूनियनो शामिल हो रहल बा, जेकरे चलते मार्च में एक बेर फिर से बैंक बंद रsही. यानी कि 28 अउर 29 मार्च के एक बेर फिर से बैंक बंद रsही. अइसे में रउआके जौन भी जरूरी काम बा, समय रहत निपटा लेई. ई बंदी केंद्र सरकार के ओर से कइल जा रहल देश के संपदा के बिक्री, मजदूर विरोधी नीति, आंगनबाड़ी, सहिया, रसोइया अउर अन्य योजना के खिलाफ बा. एकरे अलावा कर्मियन के न्यूनतम मजूरी 26 हजार अउर सामाजिक सुरक्षा देहले, पुरान पेंशन योजना बहाल कइले, निजीकरण पs रोक लगवले सहित दूसर मांग के लेके कइल जा रहल बा.\nट्रेड यूनियन के कहनाम बा कि मोदी के नेतृत्व वाली भाजपानीत केन्द्र सरकार के नीति के चलते देश के हालत बद से बदतर होत जा रहल बा. मौजूदा समय में रोजगार अउर आजीविका के अवसर में भारी गिरावट के चलते बेरोजगारी तेजी से बढ़ रहल बा. देश के अइसन हालत देख के संगठित-असंगठित क्षेत्र के कामगार लोग मिल के 28 अउर 29 मार्च के देशव्‍यापी हड़ताल के आह्वान कइले बाने. यूनियन के कहनाम बा कि सरकार के नीति छात्र समुदाय में निराशा अउर हताशा के स्थिति पैदा कर देहले बा. बड़हन संख्या में छात्र बेरोजगार हो गइल बानें, केंद्र सरकार कारपोरेट परस्त नव उदारवादी नीतियन के चलते रखs अउर हटावs के नीति पs चल रहल बा, जेमें रोजगार के सुरक्षा नाइ बा. संगही यूनियनन के इहो कहनाम बा कि भाजपा सरकार के नीति पूरी तरह से जनविरोधी अउर राष्ट्र विरोधी बा. पुरान पेंशन योजना के खतम कs के नयका पेंशन नीति लवले से सेवानिवृत्त कर्मचारियन के बचत शेयर बाजार में लगावल जा रहल बा. ई सरकार अमीरन के टैक्स में भारी छूट देके देश के मजूरा, किसानन अउर गरीबन के संगे गद्दारी कs रहल बा.\n2295600cookie-checkसीटू सहित 11 ट्रेड यूनियन के हड़ताल के चलते 28 अउर 29 मार्च के बंद रsही बैंक,yes\nसमर स्पेशल ट्रेन के मीलल हरिहर झंडी\nबोलले फारुख अब्दुल्ला, कश्मीरी पंडितन के हालत खातिर दिल्ली सरकार बा जिम्मेदार,


भोजपुरी पत्रिका – Page2– Anjoria\nभोजपुरी पत्रिका (Page 2)\n(पाती के अंक 62-63 (जनवरी 2012 अंक) से – 19वी प्रस्तुति) – अनन्त प्रसाद ‘रामभरोसे’ भोजपुरिहा कतनो परेशानी में रहिहन, मोका पावते केहू से हँसी-मजाक करे से बाज ना अइहन. केहू के रिगावल आ रिगला पर लिहाड़ी लिहल, एने का लोगन के एगो मनोरंजन के साधन ह. मान लीं केहूपूरा पढ़ीं…\n(पाती के अंक 62-63 (जनवरी 2012 अंक) से – 18वी प्रस्तुति) – विनोद द्विवेदी (एक) रोगी ले ढेर बैद मुहल्ला में रिंकू सिंह के बोखार लागल त पड़ोस के कई लोग देखे पहुँचल. केहु कहल काढ़ा, केहु कहल क्रोसिन आ केहू हकीम जी के चटनी चाटे के सलाह दिहल. रामबरतपूरा पढ़ीं…\n(पाती के अंक 62-63 (जनवरी 2012 अंक) से – 17वी प्रस्तुति) – गदाधर सिंह हम ओह राति में अधनिनियाँ में रहीं. अचके में हमार खटिया हिलल, खट-पट भइल आ हमार आँखि खुलि गइल. हम का देखतानी कि हमरा खाटी के ठीक लगे एगो पाँच-छव बरिस के कमनीय काया खाड़ बा.पूरा पढ़ीं…\n(पाती के अंक 62-63 (जनवरी 2012 अंक) से – 16वी प्रस्तुति) – गिरिजा शंकर राय ‘गिरिजेश’ गांव में प्राइमरी स्कूल खुलते चारो ओर खुशी के वातावरण छा गइल. एकरा ले पहिले सब डेढ़गांवा जात रहे. जहिया ना जायेके मन करे कोइरिया का संऊफ का खेत में घुसके सब बइठ जायपूरा पढ़ीं…\n(पाती के अंक 62-63 (जनवरी 2012 अंक) से – 15वी प्रस्तुति) – आशारानी लाल जब ना तब हमके बइठल देख के ऊ हमरा सोझा धमक जाले. दूर से चलल-चलल आवेले एही से थाकलो लउकेले. ओकरा तनिको अहस ना होला. इहो ना सोचेले, कि बड़ लोगिन के सोझा चाहे हमा-सुमा केपूरा पढ़ीं…\n(पाती के अंक 62-63 (जनवरी 2012 अंक) से – 14वी प्रस्तुति) – राजगुप्त (एक) पान खइनी, गुटका-गुटकी ट्रेन अपना रफ्तार से दउड़त रहे. गर्मी के दिन ऊपर से बहुते भीड़ि रहे. सज्जी पसिन्जर गर्मी से बेहाल रहले. एही बीचे एगो चना बेचत अदिमी भीड़ि के चीरत आइल. पेट पर खाँचीपूरा पढ़ीं…\n(पाती के अंक 62-63 (जनवरी 2012 अंक) से – 13वी प्रस्तुति) – कृपाशंकर प्रसाद प्रकाश आ हम कइ बेरि होटल में संगे संगे होटलियवले रहनी जा। जब मांसाहार करे के होखे तबे होटलियाईं जा – ‘ई खस बात रहे।’ शुरुए से हम मार्क करत रहली कि जब मछरी भत खईंपूरा पढ़ीं…\n(पाती के अंक 62-63 (जनवरी 2012 अंक) से – 12वी प्रस्तुति) – आनन्द संधिदूत ओनइसवीं सदी के आखिरी दशक आवत-आवत ददरी के मेला बलिया में एगो दुर्घटना घट गइल. भइल ई कि कातिक के प्रमुख नहान आ बकरीद एके दिन पड़ गइल. नतीजा ई भइल कि हिन्दू-मुसलमान दूनो का हामाहूमीपूरा पढ़ीं…\n(पाती के अंक 62-63 (जनवरी 2012 अंक) से – 11वी प्रस्तुति) – मनोकामना सिंह शाम के, घर लवट के अइला पर देख के चेहरा उदास पूछली माधो के मेहरारू रउरा मुँह काहे लटकवले बानीं? बंगला के पाँच अस बनवले बानीं ? कहलें माधो, ”का कहीं, कपार बथऽता टन-टन करऽता“! ”अजीपूरा पढ़ीं…\n(पाती के अंक 62-63 (जनवरी 2012 अंक) से – 10वी प्रस्तुति) – गंगा प्रसाद अरुण नानी हो, बहुते इयाद आवेला तोहार खास करके तब जबकि पापा-मम्मी दूनो लोग चलि जाला अपना-अपना आफिस-स्कूल बन कइके हमनी के ताला में. जानेलू, घर में कबो-कबो आ जालें स नेउर-बिलाई आ डेरा जाइले हमनीपूरा पढ़ीं…\n(स्मरण – आचार्य गणेशदत्त ‘किरण’) (पाती के अंक 62-63 (जनवरी 2012 अंक) से – 9वी प्रस्तुति) – रामजी पाण्डेय ‘अकेला’ ‘किरण’ जी का बारे में, हमार छोटकी चाची जे बसाँव के स्व॰ बृजा ओझा के बेटी हई, बतवली कि – ‘बैरी के ‘गनेशदत्त तिवारी’ भोजपुरी में बड़ा निमन कविता लिखेलेपूरा पढ़ीं…


प्रयोगकर्ता वार्ता:Pk8409772658 - विकिपीडिया\nस्वागतम्! नमस्कार Pk8409772658 जी, भोजपुरी विकिपीडिया पर राउर बहुत स्वागत बा!\nPk8409772658 जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 22,746 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:Pk8409772658&oldid=626141" से लिहल गइल


(1997-05-14) 14 मई 1997 (उमिर 22)\nजिनगी आ कैरियर[संपादन]\nसुरुआती आ निजी जिनगी[संपादन]\n↑ Singh, Swati (25 November 2017). "Haryana girl brings back the coveted 'blue crown' to India". The Sunday Guardian. Indo-Asian News Service (IANS). 8 December 2017 के ओरिजनल से पुरालेखित. पहुँचतिथी 8 December 2017.\n"http://bh.wiki.sxisa.org/w/index.php?title=मानुषी_छिल्लर&oldid=645075" से लिहल गइल\n1997 में जनम\nकन्वर्ट में अबैध बिकल्प\nएह पन्ना पर आखिरी बेर संपादन 28 नवंबर 2018 के 11:15 बजे भइल रहल।